text:
Республиканың иң яҡшы хеҙмәткәрҙәренә дәүләт наградаларын тапшырҙыларФото: Андрей Старостин
Республиканың иң яҡшы хеҙмәткәрҙәренә дәүләт наградаларын тапшырҙылар
Республиканың иң яҡшы хеҙмәткәрҙәренә дәүләт наградаларын тапшырҙыларФото: Андрей Старостин
Республика Йортонда кесе йома, 28 августа, Башҡортостандың дәүләт наградаларын тапшырыу тантанаһы уҙҙы. Дәүләттең айырма билдәләрен республика һәм ил үҫешенә тос өлөш индергән төбәктең 50-нән ашыу кешеһе алды.
Миҙалдарҙы һәм маҡтаулы исемдәр биреү тураһында таныҡлыҡтарҙы Башҡортостан Президенты Хакимиәте Етәксеһе Сергей Молчанов тапшырҙы.
— Был залда төрлө һөнәр вәкилдәре йыйылған. Шуға ҡарамаҫтан, һеҙҙе күп нәмә бәйләй. Һеҙҙе юғары профессионаллек, эш өсөн бурыс, яуаплылыҡ тойғолары берләштерә,— тип билдәләне Сергей Молчанов. — Һеҙҙең хеҙмәтегеҙгә күрә Башҡортостан Республикаһы бөгөн тотош бер төркөм социаль-иҡтисади үҫеш күрһәткестәре буйынса алдынғылыҡта тора. Беҙ торлаҡ төҙөлөшөндә яҡшы алға киттек, бер-бер артлы мәктәпкәсә белем биреү учреждениеларын урындар менән тәьмин итеү мәсьәләләре хәл ителә. Республика Хөкүмәтенә эш хаҡын күтәреү өлөшөндә аныҡ бурыс ҡуйылған. Беҙҙең яҡшы пландарыбыҙ бик күп, иртәгәһе көнгә ҡыйыу ҡарайбыҙ.
«Башҡортостан Республикаһы алдындағы ҡаҙаныштары өсөн» ордены менән «Красноусольск» шифаханаһы директоры Фаяз Мәзитов билдәләнде, Рәсәй Фәндәр академияһы Өфө ғилми үҙәгенең Биохимия һәм генетика институтының бүлек мөдире Эльза Хөснөтдинова Халыҡтар дуҫлығы ордены менән бүләкләнде, БР ауыл хужалығы министры урынбаҫары Владимир Незнановҡа Салауат Юлаев ордены тапшырылды.
«Башҡортостан Республикаһының халыҡ рәссамы» исеме Республика халыҡ ижады үҙәгенең «Ағиҙел» республика кинофотоклуб бүлеге мөдире Рәмил Килмәмәтовҡа бирелде.
Башҡорт дәүләт филармонияһының эстрада-джаз оркестрының художество етәксеһе Олег Ҡасимов «Башҡортостан Республикаһының атҡаҙанған артисы» исеменә эйә булды.
Башҡортостан Республикаһының Почет грамотаһын Өфө ҡала планетарийы директоры Анатолий Денисовҡа тапшырҙылар.


c: text/html

text:
Республикала импортты алмаштырыу процесына берҙәм электрон ресурс һәм белемле кадрҙар етмәй
ӨФӨ, 2015 йыл, 29 сентябрь. /«Башинформ» мәғлүмәт агентлығы, Ксения Калинина/.
Башҡортостанда импортты алмаштырыу процесына берҙәм электрон ресурс һәм белемле кадрҙар етмәй. 29 сентябрҙә республика Дәүләт Йыйылышында уҙған түңәрәк өҫтәлдә ошо һәм башҡа мәсьәләләр күтәрелде. Сара төбәктә импортты алмаштырыу процесын закондар сығарыу тәьминәте буйынса тәҡдимдәр индереүгә арналды. Фекер алышыу Сәнәғәт, инновациялы үҫеш һәм эшҡыуарлыҡ буйынса парламент комитеты башлығы Рәшит Хәйруллин рәйеслегендә уҙғарылды.
«Бөгөн Рәсәй иҡтисады ҡатмарлы осор кисерә. 19 августа Хөкүмәттең киңәйтелгән ултырышында республика Башлығы Рөстәм Хәмитов Башҡортостан иҡтисады үҫеше темптарының кәмеүен раҫлаусы һандар килтерҙе. Проблема һумдың девальвацияһы һәм Рәсәйгә ҡаршы санкцияларҙа ғына түгел, шулай уҡ илебеҙ хужалығының сит ил тәьмин итеүселәренә бәйле булыуында ла, — тип һыҙыҡ өҫтөнә алды парламентарий. — Импортты алмаштырыу процесы — беҙҙең предприятиеларҙы һәм технологияларҙы үҫтереү өсөн үҙенсәлекле мөмкинлек».
Импортты алмаштырыу процесы бер юлы ауыл хужалығы, сәнәғәт, фармацевтика, IT-индустрия һәм юл хужалығы тармаҡтарында ҡаралды. Түңәрәк өҫтәлдә ҡатнашыусылар республикала импортты алмаштырыу өсөн норматив базаның булыуын билдәләне. Уның нигеҙендә хөкүмәт 2015-2017 йылдарҙа Башҡортостанда импортты алмаштырыуға ярҙам буйынса Саралар планы әҙерләгән һәм раҫлаған. Уны үҫтереү өсөн мәғлүмәт базаһы — берҙәм электрон ресурс йәки реестр, белемле кадрҙар, инновациялы алым кәрәк.
Сарала республика Дәүләт Йыйылышы — Ҡоролтай комитеттары, министрлыҡ һәм ведомство, «Гидравлика» һәм «Газпром трансгаз Өфө» предприятиелары, Башҡортостан Фәндәр академияһы, Беларусь Республикаһының Рәсәйҙәге вәкиллеге вәкилдәре ҡатнашты.

robotstxt: allowed

filter: keep


text:
Республиканың йәш яҡташтар командалары «Изге эштәр шатлығы!» акцияһында ҡатнаша
Дәүләт Думаһы депутаты Марсель Йосопов инициативаһы менән иғлан ителгән «Изге эштәр шатлығы!» хәйриә акцияһы сиктәрендә Өфө балалар йорттары, үҫмерҙәр клубтары тәрбиәләнеүселәре өсөн буш ваҡытта мәҙәни һәм спорт саралары үткәреү дауам итә. Акцияла йәштәр йәмәғәт берләшмәләре активистары, студенттар ҡатнаша.
5 декабрҙә Башҡортостан Республикаһы Йәш яҡташтар ассоциацияһы активистары Өфө мәҙәни ял итеү комплексында булды. Бөрйән, Тәтешле, Мәсетле, Ғафури, Хәйбулла райондарынан йәш яҡташтар командалары боулингта ярышты.
Сара йәштәрҙә яҡшы хис-тойғолар ҡалдырҙы, йәмәғәтселәр сараны ойоштороусыларға ҙур рәхмәт белдерҙе.
«Изге эштәр шатлығы!» акцияһы 2013 йылдың декабрь аҙағына тиклем дауам итәсәк. Әлеге ваҡытта 2014 йылда ла акцияны уҙғарыу мөмкинлеге ҡарала.


text:
Рөстәм Хәмитов эшҡыуарлыҡты үҫтереү мөмкинлектәре буйынса түңәрәк өҫтәлдә ҡатнаштыФото: Олег Яровиков
Рөстәм Хәмитов эшҡыуарлыҡты үҫтереү мөмкинлектәре буйынса түңәрәк өҫтәлдә ҡатнашты
Рөстәм Хәмитов эшҡыуарлыҡты үҫтереү мөмкинлектәре буйынса түңәрәк өҫтәлдә ҡатнаштыФото: Олег Яровиков
Мәскәүҙә Башҡортостан Республикаһы көндәре сиктәрендә власть һәм бизнес эшҡыуарлыҡты үҫтереү перспективаларын тикшерҙе. Брифингыла Башҡортостан Президенты Рөстәм Хәмитов ҡатнашты. Башҡортостан Республикаһының Мәскәүҙәге Тулы хоҡуҡлы вәкиллегендә үткән түңәрәк өҫтәл ике төбәктең эшлекле элитаһы вәкилдәрен йыйҙы.
Республикалағы инвестицион мөхит темаһына туҡталып, Рөстәм Хәмитов ыңғай үҙгәрештәрҙе билдәләне.
— Һуңғы йыл ярым эсендә беҙ күп нәмә эшләнек: өр-яңы ҡануниәт, норматив документтар формалаштырҙыҡ, төрлө ассоциацияларға индек, форумдар ойоштора башланыҡ, үҙебеҙгә ҡунаҡтар саҡырабыҙ. Һәйбәт эшлекле тормош башланды, — тине БР Президенты.
Рөстәм Хәмитов әйтеүенсә, бөгөн идара итеү бизнесҡа, эшҡыуарлыҡҡа күсергә тейеш.
— Быны эшләүе еңел түгел. Беҙ теләмәгәнгә генә түгел, беҙҙең халыҡ — ил, республика халҡының да иҡтисади әүҙемлеккә күсергә теләмәүе арҡаһында ауыр. Ваҡыт кәрәк.
Осрашыуҙа бәләкәй бизнестың баҙар иҡтисадының айырылғыһыҙ өлөшө булыуы, бәләкәй эшҡыуарлыҡтың өлгәшелгән позицияларын тотороҡло һаҡлап ҡалыуҙан тыш, иҡтисадтың төрлө тармаҡтарындағы дөйөм иҡтисади күрһәткестәрҙе формалаштырыуға ла йылдан-йыл нығыраҡ йоғонто яһауы билдәләнде. Тап ошо бәләкәй һәм урта предприятиелар иң һөҙөмтәле инновацион проекттар булдырыуға, баҙар конъюнктураһы үҙгәреүенә тиҙерәк яраҡлашырға, эре предприятиелар үтә алмаған өлкәләргә үтеп инергә һәләтле.
Был өлкәләге билдәле ҡаҙаныштарға ҡарамаҫтан, эшлекле даирә вәкилдәре әүәлгесә бәләкәй һәм урта бизнесҡа әүҙем үҫешергә ҡамасаулаған бер нисә проблеманы айырып билдәләп китте. Уларҙың береһе — административ кәртәләрҙең күплеге һәм эшҡыуарлыҡты үҫтереү юлындағы тотҡарлыҡтар. Шулай уҡ бәләкәй һәм урта бизнестың дәүләт заказында аҙ ҡатнашыуы, кредиттарҙың ҡыйбатлығы һәм уларҙы алыуға шарттарҙың ҡаты булыуы, бәләкәй предприятиеларҙың ликвидлы залогтары булмауы, кредиттарҙың насар ҡайтарылыуы билдәләнде.
Шуға ҡарамаҫтан, брифингыла ҡатнашыусылар эшҡыуарлыҡты үҫтереү һәм уға ярҙам итеү мәсьәләләренә, уның үҫеше өсөн уңайлы шарттар булдырыуға, шулай уҡ социаль-иҡтисади мәсьәләләрҙе хәл итеүгә бөгөн ҙур иғтибар бирелеүен һыҙыҡ өҫтөнә алды.
Былар эшҡыуарҙарға һәм инновацион предприятиеларға субсидиялар биреү, кредиттар буйынса процент ставкаларын компенсациялау һәм башҡа төрлө ярҙам саралары, эшҡыуарҙарҙы уҡытыу программаһы, хоҡуҡи ярҙам һәм консультацион эштәр.
Мәскәүҙең бизнес берләшмәһе вәкилдәре билдәләүенсә, бындай ярҙам төрҙәре инновациялар өлкәһендә етештереү, хеҙмәттәр күрһәтеү менән шөғөлләнгән компаниялар өсөн тәғәйенләнгән. Йәғни тос ярҙамға нығыраҡ мохтаж компанияларға. Сөнки тап уларға алға барыуы, башланғыс этапта финанслау табыуы, банктарҙан кредиттар йәлеп итеүе ҡыйыныраҡ.
Тәү сиратта инновацияларға һәм юғары технологияларға нигеҙләнеп эшләүсе етештереүсе предприятиелар ҡыҙыҡлы. Бындай бизнес ҙур күләмдә өҫтәлгән ҡиммәт һәм сифатлы эш урындары булдыра, былар үҙ сиратында ҡаланың квалификациялы кадрҙарға мохтажлығын арттырырға тейеш.
Башҡортостан Республикаһының инвестицион хеҙмәттәшлек буйынса махсус вәкиле Андрей Назаров һүҙҙәренсә, инвестицион процестарға файҙаға булған бөтә нәмә автомат рәүештә тиерлек иң ҙур өҫтөнлөк ала, шуға күрә Башҡортостан да тәүгеләрҙән булып инвестицион мөхит булдырыу буйынса яңынан эшләнгән башҡарма власть органдары эшмәкәрлеге стандарттарын ҡулланыуға индереүгә тотондо. Был эш сиктәрендә инвестициялар йәлеп итеү буйынса төбәк стратегиялары әҙерләнә, БР Президенты ҡарамағында Инвестициялар буйынса йәмәғәт советы ойошторолған, уға Рөстәм Хәмитов етәкселек итә. Әле үк ҡайһы бер һөҙөмтәләре лә бар — инвесторҙар һәм төбәк етәкселеге араһында тура бәйләнеш булдырылған.
Перспективалы йүнәлештәрҙең береһе тип Андрей Назаров IT-тармағы үҫешен атаны. Әле төбәктә был йүнәлеш буйынса маҡсатлы программа әҙерләнә. Рөстәм Хәмитов IT-технологияларҙы хәҙерге замандың йәш, белемле йәштәренең бизнесы тип атаны.
Шулай уҡ Башҡортостанда юғары технологиялы продукцияны экспортҡа оҙатыуға эшләгән етештереүселәрҙе дәртләндерергә ниәтләйҙәр.
Осрашыуҙа бәләкәй инновацион бизнес үҫешенә булышлыҡ итәсәк бизнес-инкубаторҙар, технопарктар, һәр төрлө махсус зоналар булдырыу тураһында ла һүҙ алып барылды.
Түңәрәк өҫтәл һуңында Рөстәм Хәмитов Башҡортостан Республикаһында Мәскәү көндәрен үткәрергә тәҡдим итте.


text:
Өфөлә Ҡышты оҙатыу байрамы уҙғарыла Фото: Олег Яровиков
Өфөлә Ҡышты оҙатыу байрамы уҙғарыла
Өфөлә Ҡышты оҙатыу байрамы уҙғарыла Фото: Олег Яровиков
ӨФӨ, 2015 йыл, 4 февраль. /«Башинформ» мәғлүмәт агентлығы, Ләйлә Аралбаева/.
Өфөлә Ҡышты оҙатыу байрамы (Масленица) ойошторола. Быйыл байрам 16 февралдән 22-нә тиклем дауам итә.
Ҡала хакимиәтенең Мәҙәниәт һәм сәнғәт буйынса идаралығынан хәбәр итеүҙәренсә, баш ҡалала байрам саралары 21 һәм 22 февралдә үтә.
21 февралдә Салауат Юлаев исемендәге майҙанда, «Нефтехимиктар» һәм «Беренсе май», «Ҡашҡаҙан» ял парктарында, Дим районының Хәҡиҡәт урамында һәм Нижегородка биҫтәһендә төрлө саралар ойошторола.
22 февралдә Ҡышты оҙатыу байрамы Өфөнөң Яҡутов исемендәге паркта һәм Искино ҡасабаһында үтә.


text:
Балыҡсыларҙы Октябрьскийҙа «Ҡыҙыу боҙ» көтә
Алдағы шәмбелә, 19 мартта, Октябрьский ҡалаһында тәүге тапҡыр «Ҡыҙыу боҙ-2011» боҙ аҫтынан балыҡ тотоу фестивале үтәсәк. Уны үткәреүселәр булып ҡала округы хакимиәтенең спорт комитеты һәм Октябрьскийҙың һунарсылар һәм балыҡсылар йәмиәте ярҙамында күптән түгел ойошторолған «Oktfish» балыҡсылар клубы сығыш яһаны. Был сарала теләге булған һәр кем ҡатнаша ала, ярыштар бер нисә номинация буйынса ике этапта үтәсәк, тип хәбәр итә «Октябрьский нефтяник» гәзите.


text:
Бөгөн Өфөлә Башҡортостан энергетиктарының йәйге спартакиадаһы старт ала
27 августа Өфөлә Башҡортостан энергетиктарының йәйге спартакиадаһы башлана. Уйындар “Нефтсе” стадионында, Өфө дәүләт нефть техник университетының спорт клубында һәм «Урал» волейбол клубының залында үтәсәк. Уларҙа 32 команда ҡатнаша. Спортсылар — 1400-ҙән ашыу кеше.
Ярыштар бер нисә спорт төрөн үҙ эсенә ала. Улар иҫәбендә – волейбол, өҫтәл теннисы, еңел атлетика кросы, мини-футбол һәм башҡалар.
Спартакиада 28 августа тамамлана.
Уйындарҙы асыу тантанаһы 27 августа сәғәт 10.30-ҙа «Нефтсе» стадионында үтәсәк.


text:
Дөйөм Рәсәй халыҡ фронты республика мәктәптәрендә һәм дауаханаларында туҡланыуҙы ойоштороуҙы контролгә алдыФото: Олег Яровиков | Видео: Ринат Исҡужин, Мирон Доровских
Дөйөм Рәсәй халыҡ фронты республика мәктәптәрендә һәм дауаханаларында туҡланыуҙы ойоштороуҙы контролгә алды
Дөйөм Рәсәй халыҡ фронты республика мәктәптәрендә һәм дауаханаларында туҡланыуҙы ойоштороуҙы контролгә алдыФото: Олег Яровиков
ӨФӨ, 2015 йыл, 24 апрель. /«Башинформ» мәғлүмәт агентлығы, Екатерина Соколова/.
Дөйөм Рәсәй халыҡ фронтының төбәк штабы республика мәктәптәрендә һәм дауаханаларында туҡланыуҙы ойоштороуҙы контролгә алды. «Башинформ» агентлығында үткән түңәрәк өҫтәлдә ошо өлкәләге мәсьәләләр тикшерелде.
— 2014 йылда бюджеттан социаль туҡланыуға 4,5 миллиард һумдан ашыу аҡса бүленде, — тип билдәләне Дөйөм Рәсәй халыҡ фронтының Үҙәк штабы ағзаһы, Дөйөм Рәсәй халыҡ фронтының төбәк штабы рәйестәше Эльвира Айытҡолова. — Йылдан-йыл дәүләт социаль өлкәгә күпләп аҡса йүнәлтә, ә халыҡтан һорау алыуҙан күренеүенсә, ошо хеҙмәттәр менән ҡәнәғәт булыусылар аҙ.
Эльвира Айытҡолова ауыр иҡтисади шарттарҙа бюджет сығымдарын оптималләштереү мәсьәләһе киҫкен тороуын һыҙыҡ өҫтөнә алды.
Ике йыл элек Рәсәйҙең бөтә дауалау учреждениелары өсөн яңы туҡланыу нормалары билдәләнгәйне. Пациенттарҙың рационына ҡоро аҡһым ҡатышмалары һәм витамин, минераль комплекстар өҫтәлде, кәбеҫтә, балыҡ һәм һөт порциялары кәметелеп, ярмалар биреү арттырылды. Күп дауаханаларҙағы сирлеләр әйтеүенсә, ашханаларҙа туҡланыуға бәйле хәл һаман да киҫкен ҡала.
— Туҡланыуҙы ойоштороуға был күләмдәге аҡса бүленә икән, ул сифатлы, тәмле һәм урындағы етештереүселәрҙән булырға тейеш, — тип билдәләне Эльвира Айытҡолова. — Шуға күрә төбәк штабы ошо мәсьәләне контролгә ала.
Түңәрәк өҫтәл барышында һаулыҡ һаҡлау һәм мәғариф учреждениеларын туҡланыу өлөшөндә аутсорсингка күсереү мәсьәләләре лә күтәрелде.


text:
Средстволарҙың Башҡортостандан ситкә китеү мәсьәләһен айырым ведомство хәл итәсәк
Башҡортостандың дәүләт власть органдары системаһында яңы структура булдырыласаҡ. Был хаҡта республика Президенты Рөстәм Хәмитов 15 августа үткән БР Хөкүмәте ултырышында хәбәр итте. Уның һүҙҙәренсә, ведомство ҙур булмаясаҡ, ул административ хоҡуҡтарға эйә булған аналитиктар төркөмөнән торасаҡ.
— Был йә Президент, йә Хөкүмәт ҡарамағындағы структура була – бөгөн был бер үк нәмә тиерлек, йәки был Хөкүмәт составындағы структура буласаҡ, ул һалым хеҙмәтенә ярҙам итәсәк, — тип билдәләне Рөстәм Хәмитов.
Аҡсаларҙың республиканан ситкә китеү мәсьәләһе бындай структураны булдырыуҙың төп сәбәбе булып тора, тине төбәк башлығы. Бөгөнгө көнгә был мәсьәләне бер ведомство ла хәл итмәй.
— Республиканың ни өсөн бихисап ҙур федераль системалар өсөн донор булып китеүен аңларға тейешбеҙ. Был сауҙа, мәғлүмәт, транспорт һәм башҡа системаларға ҡағыла. Бөгөн табыш үҙәктәре республиканан ситкә сығарылған, — тип белдерҙе Рөстәм Хәмитов. – Ниндәй средстволарҙың республиканан ситкә сығарылыуын, уларҙың ҡайҙа тупланыуын яңы ведомство асыҡлаясаҡ та инде. Һөҙөмтәлә, яңы булдырыласаҡ структура ярҙамында республика бюджеты килемен арттырыу мәсьәләһен хәл итеү ҡарала.


text:
Өфө студенты «Гәлсәр әфлисун» бөтә Рәсәй конкурсында еңде
Х юбилейлы бөтә Рәсәй йәмәғәтселек менән бәйләнештәр буйынса студент эштәре конкурсының төп бүләген – «Гәлсәр әфлисун» кубогын – Өфө дәүләт иҡтисад һәм сервис академияһы студенты яуланы.
Мария Игнатенконың «Туғанлыҡ бәйләнештәре» проекты «Социаль өлкәлә йәмәғәтселек менән бәйләнештәр» номинацияһында иң яҡшыһы тип табылды.
Быйылғы йылда конкурстың шорт-лисына 199 тикшеренеү эше ингән һәм ни бары дүрт проект иң яҡшыһы тигән баһаға лайыҡ булған. Яҡташыбыҙҙан тыш, юғары баһаны Ҡазан, Ярославль, Санкт-Петербург йәштәре алған. Йәнә 27 эш беренсе, икенсе, өсөнсө дәрәжәләге дипломдар менән билдәләнгән. Конкурстың матбуғат хеҙмәтенән хәбәр итеүҙәренсә, дөйөм алғанда эштәр йыл һайын сифатлыраҡ, яҡшыраҡ була бара, ләкин унынсы юбилейлы конкурсҡа бер башҡа айырылып торған, күренекле эштәр аҙ тәҡдим ителгән.
Еңеүселәрҙе бүләкләү тантанаһы Мәскәүҙә 17 мартта Рәсәй дәүләт гуманитар университетында, II «Оло ил студентлығы» бөтә Рәсәй форумының финал саралары сиктәрендә үтәсәк.


text:
Республика етәксеһе 2021 йылда XI Бөтә донъя уйындарын үткәреүгә Өфөнөң хоҡуҡ алыуы өсөн төп бурыстарҙы билдәләнеФото: Андрей Старостин
Республика етәксеһе 2021 йылда XI Бөтә донъя уйындарын үткәреүгә Өфөнөң хоҡуҡ алыуы өсөн төп бурыстарҙы билдәләне
Республика етәксеһе 2021 йылда XI Бөтә донъя уйындарын үткәреүгә Өфөнөң хоҡуҡ алыуы өсөн төп бурыстарҙы билдәләнеФото: Андрей Старостин
5 июндә БР Хөкүмәте Йортонда Рөстәм Хәмитов 2021 йылда XI Бөтә донъя уйындарын үткәреү хоҡуғына һайлап алыу конкурсында Рәсәй Федерацияһынан кандидат ҡала сифатында Өфөнө әҙерләү буйынса Ойоштороу комитеты ултырышын уҙғарҙы.
Әҙерлек мәсьәләләрен тикшереүҙә Рәсәйҙең спорт министры урынбаҫары Павел Колобков, Башҡортостан Республикаһының йәштәр сәйәсәте һәм спорт министры Андрей Иванюта, 2021 йылда XI Бөтә донъя уйындары Заявка комитеты башҡарма директоры Олег Шабанов, спорт төрҙәре буйынса бөтә Рәсәй федерациялары вәкилдәре ҡатнашты.
— Беҙҙең республика Рәсәйҙең иң спорт төбәктәренең береһе булып лайыҡлы иҫәпләнә. Халыҡ-ара кимәлдәге спорт ярыштарын үткәреүҙә беҙ бай тәжрибәгә эйә, — тип билдәләне Рөстәм Хәмитов. — Шуға күрә Башҡортостандың имиджын, киң танылыуын күтәреү өҫтөндә эшләү беҙҙең өсөн бик мөһим. Был юҫыҡта, әлбиттә, Өфөлә 2021 йылда Бөтә донъя уйындарын – олимпияға ҡарамаған һәм милли спорт төрҙәре буйынса ярыштар үткәреү ҙур әһәмиткә эйә буласаҡ. Әһәмиәте буйынса донъя спорты өсөн был ярыштар, бәлки, Олимпия уйындарынан ғына ҡалышалыр. Башҡортостандың алдағы бөтә спорт тормошо тарихы менән беҙ Бөтә донъя уйындарын үткәреү хоҡуғына эйәбеҙ.
Рөстәм Хәмитов мөһим бурыстарҙы билдәләне:
— 31 июлгә тиклем Халыҡ-ара Бөтә донъя уйындары Ассоциацияһы штаб-фатирына заявка китабын тапшырырға кәрәк. 2012 йылда Өфөлә Халыҡ-ара Бөтә донъя уйындары Ассоциацияһы делегацияһы булды. Сәфәр йомғаҡтары буйынса ҡунаҡтар беҙҙең спорт һәм матди-техник базаны, халыҡ-ара кимәлдәге спорт ярыштарын үткәреүҙә ҙур тәжрибәбеҙҙе баһаланы, — тип һөйләне республика етәксеһе.
— Яҡынса Уйындар 2021 йылда июль-августта 11 көн дауамында барасаҡ. Бөгөнгө көнгә Уйындар программаһына индереү өсөн 30 төп спорт төрө билдәләнгән һәм биш төр ойоштороусы илдең һайлауы буйынса тәҡдим ителәсәк, — тип хәбәр итте Рөстәм Хәмитов.
— Халыҡ-ара талаптарға 25 спорт ҡоролмаһы яуап бирә. Ул «Динамо», «Биатлон», «Өфө-Арена» спорт комплекстары, Спорт һарайы, мәҙәниәт һәм ял итеү парктарында урынлашҡан спорт майҙансыҡтары, «Первушино» аэродромы, «Нефтсе» бассейны, «Аҡбуҙат» ипподромы һәм башҡалар. Уларҙың 13 объекты яҡшы торошта, етәүһе реконструкциялау йәки төҙөлөш стадияһында. Бынан тыш, беҙгә тағы ла 25 яңы объект төҙөргө кәрәк. Уларҙы эшләү хәлдән килерҙәй, — тине Рөстәм Хәмитов.
— Йөҙҙән ашыу илдән дүрт меңләп спортсының, 200 рәсми кешенең, 400-ҙән ашыу киң мәғлүмәт саралары вәкилдәренең килеүе көтөлә. Беҙҙең бурыс – заявка кампанияһын уңышлы тамамлау, ыңғай ҡарар ҡабул ителгән осраҡта, Уйындарҙы иң юғары кимәлдә әҙерләү һәм үткәреү өсөн көстәрҙе берләштереү. Бөтә министрлыҡ һәм ведомстволарҙан, тәү сиратта баш ҡала хакимиәте һәм Башҡортостан Республикаһы Хакимиәтенән етди көйгә һалынған эш талап ителә, — тип билдәләне төбәк башлығы.
Киләсәк уйындарҙың ҡеүәтле профессиональ пиар-компанияһы әһәмиәтен айырыуса билдәләйем. Беҙ кәрәкле мәғлүмәт менән тәьмин итергә, спорт төрҙәре буйынса бөтә федерациялар менән тығыҙ эш итергә тейеш.
— Яңы юлдың иң башында торабыҙ, аҙағында беҙҙе уңыш көтәсәгенә ышанам, — тип билдәләне Рәсәй Федерацияһының спорт министры урынбаҫары Павел Колобков.
Ултырыштың тулы стенограммаһы менән Башҡортостан Республикаһы Президентының рәсми сайтында танышырға мөмкин.


text:
Республиканың ғәҙел рәсәйлеләре май байрамдарын программаларын аңлатыу өсөн файҙаланырға ниәтләй
Өфөлә партия активистары һәм республика йәмәғәтселеге вәкилдәре ҡатнашлығында “Ғәҙел Рәсәй” сәйәси партияһы Башҡортостан төбәк бүлексәһе Советының киңәйтелгән ултырышы үтте.
Унда Яҙ һәм Хеҙмәт көнөнә һәм Еңеү көнөнә арналған байрам сараларын ойоштороуға бәйле мәсьәләләр тикшерелде.
Был байрамдарға ҡарата Өфөлә, республиканың башҡа ҡалары һәм ауылдарында бер нисә пикет һәм митингылар үткәреү планлаштырыла. Унда “Ғәҙел Рәсәй” активистары партияның көнүҙәк социаль мәсьәләләргә ҡарашын аңлатырға ниәтләй.


text:
Рөстәм Хәмитов Бөрөнөң йәш футбол чемпиондары менән осраштыФото: Олег Яровиков
Рөстәм Хәмитов Бөрөнөң йәш футбол чемпиондары менән осрашты
Рөстәм Хәмитов Бөрөнөң йәш футбол чемпиондары менән осраштыФото: Олег Яровиков
Шишәмбе, 3 июндә, республика етәксеһе Рөстәм Хәмитов Бөрөнөң «Спартак» һәм «Спартаковец» командалары малайҙары менән аралашты. Улар Сочиҙа футбол буйынса балалар йорттары һәм мәктәп-интернаттары командалары араһында «Будущее зависит от тебя» асыҡ бөтә Рәсәй ярыштарында финал уйындарҙа төп призды һәм көмөш награданы яуланы.
«Спартак» 14-16 йәштәр категорияһында еңеүсе булды. Бүләк сифатында йәш спортсылар Англияға «Арсенал» футбол клубы менән осрашыуға барасаҡ, унда балалар турниры уҙасаҡ һәм, бәлки, «Арсенал»дар оҫталыҡ-класы ла күрһәтәсәк.
«Спартаковец» командаһы 11-13 йәштәге төркөмдә финалда Новосибирск командаһына еңелеп көмөш миҙал яуланы.
Рөстәм Хәмитов малайҙарҙан кемдең профессионал футболсы булырға теләгәнен һораны һәм «Бөтәһе лә!» тигән яуапты ишеткәс, «Бының өсөн етди шөғөлләнергә кәрәк!», тине.
Бөрөнөң футбол майҙанында мохтажлыҡ кисергәнен асыҡлағас, Рөстәм Хәмитов мәсьәләне хәл итергә ярҙам итәсәген белдерҙе. Осрашыу барышында ул футболсыларға форма һәм демонстрациялау ҡорамалдары алыуға сертификаттар тапшырҙы. Бынан тыш, «спартаксыларға» Рәсәй Премьер-лигаһы командаһы – «Өфө» футбол клубы футболкалар бүләк итте.
Малайҙар Рөстәм Хәмитовҡа Сочиҙағы еңеү билдәһе булған сувенир туп бүләк итте.
Һуңынан «Динамо» стадионы майҙанында республика етәксеһе Бөрөнөң йәш чемпиондар ҡапҡасыһын ныҡлыҡҡа һынаны.
Иҫтәлеккә күмәкләп төшкән фото был осрашыуҙы тамамланы.


text:
Төбәктә синоптиктар август айына һауа торошо хаҡында мәғлүмәт бирҙе Фото: Башҡортостан Урман хужалығы министрлығы
Төбәктә синоптиктар август айына һауа торошо хаҡында мәғлүмәт бирҙе
Төбәктә синоптиктар август айына һауа торошо хаҡында мәғлүмәт бирҙе Фото: Башҡортостан Урман хужалығы министрлығы
ӨФӨ, 2016 йыл, 8 август. /«Башинформ» мәғлүмәт агентлығы, Ольга Мортазина/.
Урып йыйыу эштәрен үткәреү буйынса штаб ултырышында синоптиктар август айына һауа торошо менән таныштырҙы. Төбәктә иң юғары 5 класлы янғын хәүефе иғлан ителгән, тип хәбәр иттеләр Башҡортостандың Урман хужалығы министрлығында. Башгидромет мәғлүмәттәре буйынса, райондарҙа дымға ҡытлыҡ күҙәтелә, ҡайһы берҙәрендә атмосфера һәм тупраҡ ҡоролоғо теркәлгән.
Августа республикала уртаса һауа температураһы күп йыллыҡ күрһәткестәр кимәлендә — +17-19 градус, яуым-төшөм нормаға ярашлы буласаҡ. Айҙың беренсе декадаһында уртаса температура норманан 4-6 градусҡа юғарыраҡ. Икенсе ун көнлөктә +16-18 градус. Өсөнсөһөндә һауа температураһының төндә +3-8 градусҡаса түбәнәйеүе көтөлә. Айырым райондарҙа йәшенле ямғыр, боҙ борсаҡ яуыуы ихтимал.


text:
Башҡортостан менән Ҡытай агросәнәғәт комплексы өлкәһендә бер нисә килешеү төҙөнө Фото: Олег Яровиков
Башҡортостан менән Ҡытай агросәнәғәт комплексы өлкәһендә бер нисә килешеү төҙөнө
Башҡортостан менән Ҡытай агросәнәғәт комплексы өлкәһендә бер нисә килешеү төҙөнө Фото: Олег Яровиков
ӨФӨ, 2016 йыл, 22 ғинуар. /«Башинформ» мәғлүмәт агентлығы, Ксения Калинина/.
Башҡортостан менән Ҡытай агросәнәғәт комплексы өлкәһендә берлектәге инвестиция проекттарын ғәмәлгә ашыра. Улар иҫәбендә Ҡытай Халыҡ Республикаһының Рәсәйҙәге илселегендә төбәктең сәнәғәт һәм туристик ҡеүәте менән таныштырыу сараһында төҙөлгән килешеүҙәр буйынса унға яҡын инвестиция проекты, ауыл хужалығы техникаһын йыйыу, сеймал эшкәртеү, аҙыҡ-түлек етештереү буйынса ҙур проекттар бар.
Республика Ауыл хужалығы министрлығының матбуғат хеҙмәтендә хәбәр итеүҙәренсә, бөгөн Башҡортостанда бер нисә берлектәге инвестиция проекты тормошҡа ашырыла. «Джут» яуаплылығы сикләнгән йәмғиәте менән Ҡытайҙың «Yanbian Kangrun Economic & Trade Co. Ltd» компанияһы араһында Бүздәк районында шәкәр сөгөлдөрөн эшкәртеү заводын төҙөү һәм ҡорамалдар менән тәьмин итеү тураһындағы килешеүгә ҡул ҡуйылды.
«Илешрапс» яуаплылығы сикләнгән йәмғиәте менән «Чжанчжоу» араһында Благовар районында май культураларын эшкәртеү буйынса завод һалыу хаҡында килешеү төҙөлдө.
«Jiangxi Zhifang Numerical Power Co., Ltd» компанияһы менән бер нисә проектҡа ҡул ҡуйылған. Тәүгеһе «Башсельхозтехника» дәүләт унитар ауыл хужалығы предприятиеһында Ҡытайҙың «YTO» фирмаһында сығарылған трактор эшләүҙе ойоштороуға бәйле. Икенсеһе — «Башплодородие» предприятиеһында гербицидтарҙы берлектә сығарыу. Өсөнсөһө төбәктә ветеринария препараттарын, мал аҙығы өҫтәмәләрен һәм бал ҡорттары өсөн аҙыҡ, умартасылыҡ ҡорамалдарын әҙерләү, етештереү һәм һатыуға, шулай уҡ Ҡытай Халыҡ Республикаһында башҡорт балын, башҡа умартасылыҡ продукцияһын һатыуға ҡағыла.
Башҡортостан менән Ҡытай араһында тышҡы сауҙа бәйләнеше һәм сауҙа-иҡтисади хеҙмәттәшлек, шул иҫәптән агросәнәғәт комплексы өлкәһендә, артабан да үҫешәсәк, тип билдәләнеләр ведомствола.


text:
Крәҫтиән хужалыҡтарына ярҙам 42 миллион һумға еткән
Бәләкәй һәм урта эшҡыуарлыҡ субъекттарын үҫтереү программаһы нигеҙендә 2009 йылда ауыл хужалығы производствоһы менән шөғөлләнгән 141 бәләкәй һәм урта субъект финанс ярҙамы алған. Дәүләт ярҙамының дөйөм суммаһы 42 миллион һум тәшкил иткән. Шул иҫәптән 96 ауыл эшҡыуарына тәүге осорҙа бизнесты аяҡҡа баҫтырыуға 29,6 миллион һумға субсидиялар бирелгән, 45 фермерға сығымдарын ҡапларға булышлыҡ иткәндәр.
БР Ауыл хужалығы министрлығы мәғлүмәте буйынса, республика иҡтисадында ауыл эшҡыуарҙарының өлөшө йылдын-йыл арта. Әлеге ваҡытта Башҡортостанда 4214 крәҫтиән (фермер) хужалығы (КФХ) һәм ауыл хужалығы производствоһы менән шөғөлләнеүсе 263 шәхси эшҡыуар эшләй.
Фермерҙар үҙҙәренең һәм ҡуртымға алынған 528 мең гектар ерҙе эшкәртә, ә шәхси ярҙамсы хужалыҡтарында 160 мең гектар ер барлығы билдәле. Үрҙә һаналған хужалыҡтарҙа 1,2 баш һыйыр малы, 403,6 мең сусҡа, 892,8 мең һарыҡ-кәзә, 112,9 мең ат, 7,1 мең ҡош-ҡорт, 262,6 мең бал ҡорто күсе тотола. Республика ауыл хужалығы продукцияһы күләменең 60 процентынан ашыуы крәҫтиән (фермер) хужалығы менән шәхси ярҙамсы хужалыҡтарға тура килә.
Халыҡ етештергән ауыл хужалығын эшкәртеү, һатыу менән ауыл хужалығы ҡулланыусылар кооперативы шөғөлләнә. Хәҙерге мәлдә бындай 73 ҡулланыусылар кооперативы бар.


text:
Өфөгә Рәшит Нурғәлиев килде
Уның әйтеүенсә, республикала йыл башынан 30 мең енәйәт асыҡланған. Коррупция, башҡа иҡтисади енәйәттәр менән көрәш тә яҡшы кимәлдә ойошторолған. Терроризм, экстремизм осраҡтары, наркотиктар менән көрәш, кибер-енәйәтселекте иҫкәртеү һәр ваҡыт иғтибарҙа.
Рәшит Нурғәлиев Өфөгә Башҡортостан буйынса эске эштәр министрлығының 92 йыллығына арналған сараларҙа ҡатнашыу өсөн килде. Ул президент Рөстәм Хәмитов менән бергә полиция хеҙмәткәрҙәре һәм курсанттарҙың парадын ҡараны, өлгөлө хеҙмәткәрҙәргә наградалар тапшырҙы.
Халыҡта бер-береңә бүләк бирешеү йолаһы бар. Рәшит Нурғәлиев Рөстәм Хәмитовҡа кинжал бүләк итте, яуап итеп президент Эске эштәр министрын ҡылыс менән бүләкләне.


text:
Фото:
Башҡортостан Президенты РФ Дәүләт Советының киңәйтелгән ултырышында ҡатнашты
Фото:
Рөстәм Хәмитов Рәсәй Федерацияһы Дәүләт Советының киңәйтелгән ултырышында ҡатнашты, уны Рәсәй Президенты Владимир Путин үткәрҙе. Ултырышта тотороҡло иҡтисади үҫеш тәьмин итеү һәм граждандарҙың йәшәү кимәлен күтәреү буйынса төбәк башлыҡтарының бурыстары тикшерелде, тип хәбәр иттеләр республика башлығының матбуғат хеҙмәтенән.
Атап әйткәндә, уңайлы инвестицион мөхит, бәләкәй һәм урта бизнесты үҫтереү өсөн шарттар булдырыу, оҙайлы сроклы инвестициялар йәлеп итеү кәрәклеге хаҡында һүҙ барҙы.
Рәсәй Президенты Владимир Путин губернаторҙарға үҙҙәренең бурыстарын үтәй алмаған территориаль власть органдары етәкселәрен дисциплинар яуаплылыҡҡа тарттырыу мөмкинлеген бирергә тәҡдим итте.
Бынан тыш, ил башлығы төбәктәр менән берлектә килем сығанаҡтарына ҡағылышлы хоҡуҡтарҙы бүлеү буйынса эште тамамлау бурысын ҡуйҙы.
«Федерация субъекттарының да, муниципалитеттарҙың да бюджетты тулыландырыуҙа ауырлыҡ кисергәнен беләм. Һәм федераль власть төбәктәргә ярҙам итергә тейеш. Тәү сиратта алдағы йылдарҙа хоҡуҡтарҙы бүлеү буйынса эште тамамлау зарур. Властың бөтә кимәлдәрендә лә тотороҡло килем сығанаҡтарын булдырыу мәсьәләләрендә аныҡлыҡ булырға тейеш», — тине Владимир Путин.
— Минеңсә, төбәк башлыҡтары федераль башҡарма властың территориаль органдары эшмәкәрлегенә контроллек итергә тейеш. Ниндәй формала икәне Рәсәй Федерацияһы Президенты Указы менән билдәләнәсәк. Бындай эш элек тә алып барылды, әммә хәҙер был структураларҙың эшмәкәрлегенә баһа биреү һәм унда тәртип булдырыу мөмкинлеге буласаҡ, — тип Рәсәй Президенты инициативаларына комментарий бирҙе Рөстәм Хәмитов.
Республика башлығы төбәк бюджеттарын тулыландырыу мәсьәләләренең көнүҙәк булыуын билдәләне.
— Был йәһәттән хоҡуҡтарҙы бүлеү беҙгә, бер яҡтан, төрлө кимәлдәге инвесторҙар өсөн административ кәртәләрҙе кәметергә ярҙам итәсәк һәм, икенсе яҡтан, өҫтәмә килем алыу мөмкинлеген бирәсәк – был беҙҙең эшмәкәрлектең мөһим бер өлөшө, — тине Рөстәм Хәмитов.


text:
Фото:
Республика һуғыш ветерандары госпиталенең баш табибы «Хәрби ҡаһарманлыҡ өсөн» миҙалы менән наградланды
Фото:
Медицина хеҙмәткәрҙәре көнө алдынан, 13 июндә, Башҡортостан Республикаһы Хәрби хәрәкәттәр ветерандары йәмәғәт ойошмаларының Координация советы ағзалары совет рәйесе Наил Ғизәтуллин менән бергә Республика һуғыш ветерандары клиник госпиталендә булды.
Госпиталдең баш табибы Хәлил Мостафин медицина учреждениеһы хеҙмәткәрҙәрен байрам менән ҡотланы һәм уларға ныҡлы һаулыҡ, эштәрендә уңыштар теләне. Медицина хеҙмәткәрҙәре алдында сығыш яһап, Наил Ғизәтуллин, үҙ сиратында, уларҙың хеҙмәтенә юғары баһа бирҙе:
— Һуғыш ветерандары госпитале хеҙмәткәрҙәрен ҡотлау беҙҙең өсөн оло хөрмәт. Беҙҙең илдә һәр быуындың үҙенең һуғышы булды. Бөгөн һуғыш ветерандары – ул оло йәштәге кешеләр ҙә, йәштәр ҙә. Ниндәй генә һуғышта, ниндәй генә хәрби хәрәкәттәрҙә ҡатнашмайыҡ, яныбыҙҙа һәр саҡ медицина хеҙмәткәрҙәре булды. Һеҙҙең профессионализмығыҙ, ветерандарға күрһәткән изгелектәрегеҙ, уларға бүләк иткән сәләмтәлек өсөн ҙур рәхмәт белдерәбеҙ.
Медицина өлкәһен үҫтереүгә ҙур өлөш индергәне, госпиталь менән етәкселек иткәндә күрһәткән профессионализмы өсөн учреждениеның баш табибы Хәлил Мостафин БР Хәрби хәрәкәттәр ветерандары йәмәғәт ойошмалары Координация советының «Хәрби ҡаһарманлыҡ өсөн» миҙалы менән наградланды. Награданы Координация советы рәйесе Наил Ғизәтуллин тапшырҙы. Бынан тыш, уңыштарға өлгәшән ҡайһы бер хеҙмәткәрҙәргә грамоталар тапшырылды.


text:
Өфөлә балалар араһында Бөтә Рәсәй Ҡөрьән уҡыусылар конкурсы үткәрелә
14 июлдә Өфөнөң «Ләлә-Тюльпан» йәмиғ мәсетендә IX Бөтә Рәсәй Ҡөрьән уҡыусылар конкурсы үтәсәк. Уны Рәсәй мосолмандары Үҙәк диниә назараты һәм Рәсәй мосолмандары Үҙәк диниә назаратының Рәсәй ислам университеты ойоштора. «Башинформ» агентлығына Ислам университеты проректоры Мөрсәл Әхмәтов хәбәр итеүенсә, конкурсты ойоштороу комитетына 120-нән ашыу заявка килгән. Башҡортостандан, Силәбе, Свердловск, Ырымбур, Ҡурған, Һамар өлкәһенән балалар Изге китапты яттан һөйләүҙә оҫталығын күрһәтергә теләк белдергән.
— Бүләктәрҙе ғәҙел бүлер өсөн, беҙ балаларҙы Ҡөрьәнде беренсе йыл уҡырға өйрәнеүсе һәм уны бер йылдан ашыу уҡыған төркөмдәргә бүлдек, ә Изге китапты оҫта уҡыусылар иһә айырым ярышасаҡ, — тине Мөрсәл хәҙрәт. – Балаларға планшет компьютерҙар, смартфондар, һанлы фотоаппараттар һәм башҡа төрлө ҡиммәтле бүләктәр әҙерләнгән.
Йәш конкурсанттарҙы Ислам университеты уҡытыусылары һәм имам-мөхтәсибтәрҙән торған жюри баһалаясаҡ. Мөрсәл Әхмәтов әйтеүенсә, Рәсәй мосолмандары Үҙәк диниә назараты рәйесе, Юғары мөфтөй Тәлғәт Тажетдин һәм тағы бер нисә төбәк мөфтөйө был сараны килеп күрергә вәғәҙә биргән.


text:
Башҡортостандың ауыл хужалығы предприятиелары минераль ашламалар туплай Фото: Андрей Старостин
Башҡортостандың ауыл хужалығы предприятиелары минераль ашламалар туплай
Башҡортостандың ауыл хужалығы предприятиелары минераль ашламалар туплай Фото: Андрей Старостин
ӨФӨ, 2015 йыл, 6 март. /«Башинформ» мәғлүмәт агентлығы, Юлия Антипина/.
Республика хужалыҡтарында минераль ашламалар туплау бара, тип хәбәр иттеләр Башҡортостан Ауыл хужалығы министрлығының матбуғат хеҙмәтенән. Бөгөнгө көндә бындай саралар 29 районда башҡарыла. Саҡмағош (2146 тонна) һәм Ауырғазы (1398 тонна) райондары хужалыҡтары был эште иң яҡшыларҙан ойошторған. Стәрлетамаҡ (634 тонна), Мәләүез (566 тонна), Дүртөйлө (562 тонна) һәм Бүздәк райондары (470 тонна) аграрийҙары ла минераль ашламаларҙы әүҙем һатып ала.
Башҡортостанда бөтәһе 8768 тонна минераль ашлама алынған, шуларҙың 4134 тоннаһы — азотлы.
«Башплодородие» дәүләт унитар предприятиеһының Туймазыла, Бүздәктә, Борайҙа урынлашҡан складтарына азотлы минераль ашламалар килтерелә башлаған. Шулай уҡ Баймаҡҡа һәм Мәсәғүткә лә ашламалар килтереү көтөлә.
Ашламаларға хаҡтарҙың төшөүе дауам итә. «Газпром газэнергосеть» асыҡ акционерҙар йәмғиәте менән 2015 йылдың сентябрь аҙағына тиклем бүлеп түләү тураһында килешеү төҙөлгән. Бер тонна ашламаларҙың һатыу хаҡтары түбәндәгесә тәшкил иткән: аммиак селитраһы — 17 567 һум, карбамид — 19 338 һум.


text:
«Әсә» фильмы «Яңы офоҡ» халыҡ-ара кинофестивалендә ике номинацияла еңеү яуланы
ӨФӨ, 2016 йыл, 19 май. /«Башинформ» мәғлүмәт агентлығы, Ләйлә Аралбаева/.
Башҡорт режиссеры Айнур Асҡаровтың «Әсә» фильмы «Яңы офоҡ» X халыҡ-ара ҡыҫҡа метражлы кино һәм анимация фестивалендә ике номинацияла иң яҡшыһы тип танылды. Фильм «Иң яҡшы патриотик фильм» һәм «Иң яҡшы оператор эше» (ҡуйыусы оператор Санкт-Петербургтан Анна Рожецкая) номинацияларында еңеү яуланы.
Кинофестиваль Воронеж ҡалаһында уҙҙы. Башҡортостан Мәҙәниәт министрлығында хәбәр итеүҙәренсә, быйыл конкурсҡа 110 илдән 2118 фильм тәҡдим ителгән. Иң күбеһе Рәсәйҙән — 267 һәм АҠШ-тан — 213.
«Әсә» романы һәм фильмдың сценарий авторы — танылған яҙыусы Шәүрә Шәкүрова. «Көмөш Аҡбуҙат-2015» халыҡ-ара кинофестивалендә ул «Ҡыҫҡа метражлы уйын фильмы» номинацияһында иң яҡшы сценарий өсөн призына лайыҡ булды. Проектты тормошҡа ашырыу өсөн 2014 йылда Башҡортостан Башлығы гранты бүленде. Картина жанры буйынса — мистик драма. Фильм рус теленә синхрон тәржемә ителә. Продюсер — Фәнил Ғәлимов, ҡуйыусы рәссам — Айгөл Байрамғолова, монтажлаусы — Айнур Асҡаров һәм Александр Снадин.


text:
12 сентябрь Башҡортостанда ял көнө тип иғлан ителде Фото: Олег Яровиков
12 сентябрь Башҡортостанда ял көнө тип иғлан ителде
12 сентябрь Башҡортостанда ял көнө тип иғлан ителде Фото: Олег Яровиков
ӨФӨ, 2016 йыл, 31 август. /«Башинформ» мәғлүмәт агентлығы, Галина Бахшиева/.
Ҡорбан байрамы уңайынан 12 сентябрь Башҡортостанда ял көнө тип иғлан ителде. Башҡортостан Хөкүмәтенең матбуғат хеҙмәте хәбәр итеүенсә, биш көнлөк эш аҙнаһы булғанда республикала 10,11 һәм 12 сентябрь ял көндәре булып тора.
Ҡорбан байрамы — хаж тамамланыуын белдергән ислам байрамы. Ул Ураҙа байрамынан һуң 70 көн үткәс, Зөлхизә айының унынсы көнөндә билдәләнә.


text:
БР Сауҙа-сәнәғәт палатаһы белорус коллегалары менән хеҙмәттәшлек итәсәк
Башҡортостан Республикаһының Сауҙа-сәнәғәт палатаһы Белоруссия сауҙа-сәнәғәт палатаһының Гомель һәм Брест бүлексәләре менән хеҙмәттәшлек итәсәк. Ярашлы килешеүҙәргә БР Сауҙа-сәнәғәт палатаһы яғынан – палата рәйесе Сергей Ефремов, Белоруссия сауҙа-сәнәғәт палатаһының Гомель бүлексәһе яғынан – генераль директор урынбаҫары Алексей Шелегеда, Брест бүлексәһе яғынан генераль директор Валерий Лабун ҡул ҡуйҙы.
Орашыу Волга буйы федераль округының Беларусь Республикаһында иҡтисади миссияһы барышында үткәрелде. Хәбәр итеүебеҙсә, Башҡортостан делегацияһына БР төҙөлөш, архитектура һәм транспорт министры Рауил Ибәтуллин етәкселек итә.
Ике яҡлы килешеүҙәргә ҡул ҡуйыу предприятиеларға һәм ойошмаларға тышҡы иҡтисади эшмәкәрлектең бөтә формаларын үҫтереүҙә һөҙөмтәлерәк хеҙмәттәшлек итергә булышлыҡ итәсәк, тип иҫәпләйҙәр БР Сауҙа-сәнәғәт палатаһында.
Республика делегацияһы Волга буйы федераль округының инновацион потенциалын презентациялауҙа, эшлекле контакттар биржаһы, түңәрәк өҫтәлдәр эшендә ҡатнашты, Минскиҙың ҡайһы бер предприятиеларына булды.


text:
Башҡортостандың иң яҡшы мәктәп китапханасыһы Стәрлетамаҡта эшләй
Стәрлетамаҡта, А.П.Гайдар исемендәге Пионерҙар һәм мәктәп уҡыусылары һарайында, «Башҡортостан Республикаһының иң яҡшы мәктәп китапханасыһы-2012» республика конкурсы үтте. Унда зона турҙарында еңеп сыҡҡан 250-гә яҡын белгес ҡатнашты.
Стәрлетамаҡтың 2-се гимназияһы китапханаһы мөдире Татьяна Аксенова Гран-при яуланы. Борай районы Борай ауылының 3-сө мәктәбе китапханасыһы Алһыу Әйүпова – беренсе, Федоровка районы Кузьминовка ауылының мәктәп китапханасыһы Валентина Сайкина – икенсе, Шишмә районы 2-се Алкин ауылы мәктәбенән Гөлфиә Заһиҙуллина өсөнсө урынға лайыҡ булды.
Шулай уҡ «Китапхана эшмәкәрлегендә инновациялар», «Гражданлыҡ позицияһын тәрбиәләү», «Китаптар аша тыуған илгә һөйөүгә», «Китапханасы-педагог» номинацияларында еңеүселәр билдәләнде.
Бәйгелә еңеүселәргә һәм дипломанттарға бүләктәр һәм ҡиммәтле приздар тапшырылды, тип хәбәр иттеләр Стәрлетамаҡ хакимиәтенән.


text:
Идаралыҡ кадрҙары әҙерләү буйынса Президент программаһының 16 йыллығын билдәләйәсәктәр
БР Президенты ҡарамағындағы Башҡортостан дәүләт хеҙмәте һәм идара итеү академияһында 15 ноябрҙә идаралыҡ кадрҙары әҙерләү буйынса Президент программаһының 16 йыллығына арналған форум үткәрелә. Уның эшендә Башҡортостан Республикаһы Президенты Хакимиәте, БР Иҡтисади үҫеш министрлығы, Башҡортостан дәүләт хеҙмәте һәм идара итеү академияһы, ӨДАТУ, Президент программаһын тамамлаусылар ассоциацияһы вәкилдәре ҡатнашасаҡ.
Форум секциялар форматында үткәреләсәк, унда Башҡортостан Республикаһындағы иң яҡшы бизнес практикалары өс төп йүнәлештә ҡараласаҡ: һөҙөмтәле ассессмент технологиялары һәм бизнес-командалар мотивациялары, проект эшмәкәрлеге, эшлекле кеше имиджын булдырыу.
Шулай уҡ был көндө халыҡ хужалығы тармаҡтары өсөн идара итеүсе кадрҙар әҙерләү Президент программаһының 16 йыллығына арналған Президент балы үтәсәк. Унда БР Хөкүмәтенең юғары вазифалы кешеләре, республика дәүләт власы органдары вәкилдәре, белем биреү учреждениелары, профессиональ ассоциациялар етәкселәре, сит ил ҡунаҡтары, журналистар, эшлекле кешеләр ҡатнашасаҡ, тип планлаштырыла. Программала — ҡотлауҙар, тамамлаусыларҙың уңышлы проектарын презентациялау, музыка коллективтары сығышы, приздар уйнатыу, flashmob.
Форум академияның конференциялар залында (Өфө, Зәки Вәлиди урамы, 40) 14 сәғәттә башлана. Президент балы EVENT HALL NEBESA (Клуб «RAЙ») майҙансығында үткәрелә.


text:
Фото:
Башҡортостанда мәғлүмәт-консультация үҙәге төҙөлә
Фото:
Өфөлә Башҡортостан Республикаһы Эшҡыуарлыҡ ойошмалары ассоциацияһы советы ултырышы үтте. Ассоциация рәйесе Алексей Щербацкий ойошмаларҙың 2009 йылдың декабренән 2010 йылдың апреленә тиклем осорҙағы эшмәкәрлегенә йомғаҡ яһаны. Ул Ассоциацияның закондар сығарыу инициативалары тураһында һөйләне. Уларға «Башҡортостан Республикаһы территорияһында халыҡты пассажир автомобиль транспорты менән хеҙмәтләндереүҙе ойоштороу тураһында» БР Законы проектына республика Ассоциацияһы индергән төҙәтмәләр инә.
— Был төҙәтмәләр арҡаһында хеҙмәтләндереүҙәр күрһәткәндә контроль-касса аппараттарын мотлаҡ файҙаланыу кире ҡағылды һәм ҡәтғи отчетлылыҡ бланкаһы формаһында квитанция биреүгә өлгәшелде, — тип билдәләне Алексей Щербацкий.
Ул бизнес-берләшмәнең республика Прокуратураһы менән үҙ-ара хеҙмәттәшлегенә айырыуса ҙур иғтибар бүлде.
— Бында тығыҙ хеҙмәттәшлеккә һәм килеп тыуған мәсьәләләрҙе бергәләп хәл итеүгә тенденция билдәләнде, — тине БР Эшҡыуарлыҡ ойошмалары ассоциацияһы рәйесе.
Ойошманың матбуғат хеҙмәте хәбәр итеүенсә, ултырышта Ассоциация ҡарамағында мәғлүмәт-консультация үҙәге төҙөү тураһында билдәле булды. Бөтәһе ун бер йүнәлеш төҙөлдө, улар буйынса эксперттар Ассоциация ағзаларына бушлай консультация бирергә әҙерҙәр. Улар араһында — банкынан кредит алғанда, документтар тултырғанда ярҙам, хоҡуҡ яҡлауы һәм юридик консультациялар, бизнес-проекттар әҙерләү һәм башҡалар.
1 апрелдән шулай уҡ БР Эшҡыуарлыҡты үҫтереү һәм ярҙам фондында төрлө субсидиялар алыуға заявкалар ҡабул ителә. БР Эшҡыуарлыҡ ойошмалары ассоциацияһы был процеста үҙенә консультант ролен алды.
Сара аҙағында Ассоциацияға инеүсе ойошмалар менән таныштырыу үткәрелде. Улар иҫәбендә «Ишембай станоктар ремонтлау заводы» асыҡ акционерҙар йәмғиәте, «Витценманн – Руссия» берлектәге предприятиеһы, «Башинвестбанк» яуаплылығы сикләнгән предприятиелары, «Банк Интеза» ябыҡ акционерҙар йәмғиәте. Улар барыһы ла ойошма ағзаһы булырға ышаныс күрһәткәндәре өсөн рәхмәт белдерҙе һәм БР Эшҡыуарлыҡ ойошмалары ассоциацияһы менән тығыҙ хеҙмәттәшлек итергә әҙер булыуҙары хаҡында әйтте.


text:
Фото:
Хәрби Дан музейына – 10 йыл
Фото:
Республика Хәрби Дан музейына 10 йыл тула. Ошо айҡанлы Башҡортостан Республикаһы Президенты Мортаза Рәхимов музей коллективына ҡотлау ебәрҙе. Ҡотлауҙа шулай тиелә:
«Ҡәҙерле дуҫтар!
Һеҙҙе Бөйөк Еңеүҙең 65 йыллығы, Халыҡ-ара музейҙар көнө һәм Республика Хәрби Дан музейы эшмәкәрлегенең 10 йыллығы менән ихлас ҡотлайым!
Музей 1941-1945 йылғы Бөйөк Ватан һуғышы ветерандарына тиңһеҙ батырлыҡтары, фронтта һәм тылдағы ҡаһарманлыҡтары өсөн рәхмәт һәм тәрән ихтирам билдәһе булараҡ ойошторола. Уның хеҙмәткәрҙәренә республикабыҙҙың героик хәрби үткәнен һаҡлау һәм пропагандалау, граждандарҙы атай-олатайҙарыбыҙҙың хәрби һәм хеҙмәт батырлыҡтары өлгөһөндә тәрбиәләү буйынса яуаплы бурыс йөкмәтелгән. Һәм музей коллективы үҙенә йөкмәтелгән бурыстарҙы уңышлы үтәй.
Бөгөн Республика Хәрби Дан музейы – ул ысын мәғәнәһендә Башҡортостан халҡын, бигерәк тә үҫеп килеүсе быуынды патриотик тәрбиәләү үҙәге. Ул халыҡ менән эшләүҙең яңы формаларын уңышлы үҙләштерә һәм индерә. Мәҫәлән, 2009 йылда музей 112-се Башҡорт кавалерия дивизияһы яугирҙары һәм командирҙарының иҫтәлеген мәңгеләштереү буйынса «Данлы атлылар юлдары буйлап» халыҡ-ара акцияһын үткәрҙе.
Музей хеҙмәткәрҙәренә әүҙем мәҙәни-ағартыу һәм фәнни эше, ватандаштарыбыҙҙың хәрби батырлығын мәңгеләштереү буйынса ҙур күп планлы эшмәкәрлеге өсөн ихлас рәхмәтемде белдерәм. Киләсәктә лә һеҙҙең коллектив еңеүсе халыҡтың тарихи хәтерен нығытыуға тос өлөш индерер, тип ышанам.
Һеҙгә ныҡлы сәләмәтлек, именлек һәм бәхет, тыуған Башҡортостаныбыҙ һәм бөтә Рәсәй именлеге хаҡына артабан да уңышлы эшләүегеҙҙе теләйем!
Башҡортостан Республикаһы Президенты М.Рәхимов».


text:
Фото:
Башҡортостан Президенты Рөстәм Хәмитов БДБ илдәре журналистары менән осрашты
Фото:
8 октябрҙә Башҡортостан Президенты Рөстәм Хәмитов БДБ илдәре журналистары менән осрашты, улар республикаға танышыу визиты менән килгән. Делегация составында — Әзербайжан, Белоруссия, Молдова һәм Украинаның дәүләт мәғлүмәт агентлыҡтары вәкилдәре. Был журналистарҙың Башҡортостанға тәүгә килеүе. Өс көн дауамында сит ил киң мәғлүмәт саралары вәкилдәре Рәсәй мосолмандарының Үҙәк диниә назаратында, «Аллоплант» бөтә Рәсәй күҙ һәм пластик хирургия үҙәгендә, Башҡортостандың бер нисә сәнәғәт предприятиеһында, шулай уҡ республиканың Әбйәлил районында булды.
— Күргәндәрегеҙҙең барыһы ла һеҙгә оҡшағандыр, тип ышанам. Бындай осрашыуҙарға беҙ гел шатбыҙ, һәр ваҡыт асыҡбыҙ һәм төрлө темалар хаҡында һөйләшергә әҙербеҙ. Тәүҙә Башҡортостандың БДБ илдәре менән иҡтисади мөнәсәбәттәрҙе күптән көйләүен билдәләп үтәйем. Һуңғы йыл эсендә генә Беларусь Республикаһы, Украина һәм Әзербайжандың төрлө кимәлдәге дипломатик вәкилдәре менән бер нисә тапҡыр осраштыҡ. Был мөнәсәбәттәрҙе үҫтереү беҙҙең өсөн бик мөһим, — тине Рөстәм Хәмитов журналистар менән осрашыу барышында.
Республика Президенты фекеренсә, иң тығыҙ иҡтисади мөнәсәбәттәрҙе Башҡортостан Беларусь Республикаһы менән булдырған. Ике республика араһындағы эшлекле бәйләнештәр йылдан йыл үҫешә.
— Иң тығыҙ бәйләнештәр Беларусь Республикаһы менән булдырылғандыр ул – был ауыл хужалығы техникаһын, машиналар, ҡорамалдар поставкалау, — тине Рөстәм Хәмитов. – Был илселек вәкиленең республикабыҙҙа йәшәүе һәм эшләүе менән бәйле. Хөкүмәтебеҙ вице-премьеры етәкселегендәге Башҡортостан делегацияһы бөгөн Белоруссияла. Тема: ауыл хужалығы, үҙ-ара килешеп эш итеү һәм яңы бәйләнештәр булдырыу. Ауыл хужалығы предприятиеларын Башҡортостан Республикаһында башҡа төр мәҙәниәттәрҙе үҫтереүгә өйрәтеү маҡсатында Белоруссиялағы хеҙмәттәштәребеҙгә беҙгә продукция ебәреү генә түгел, ә республика биләмәһендә эшләргә лә тәҡдим итәбеҙ.
— Ун көн элек Украинаның Рәсәй Федерацияһындағы илсеһе менән осраштыҡ, — тип хәбәр итте Рөстәм Хәмитов. – Был бик ҡыҙыҡлы осрашыу булды. Унда сәнәғәт производствоһы, иҡтисад үҫеше, үҙ-ара иҡтисад өлкәһендә килешеп эш итеү мәсьәләләре генә түгел, мәҙәни хеҙмәттәшлек тә тикшерелде. Киевта һәм илдең башҡа ҡалаларында йәшәүсе күп һанлы яҡташтарыбыҙға Украинаның ярҙам итеүе тураһында килешеп һөйләштек. Бынан тыш, Украина илселегендә республикабыҙ презентацияһын үткәрергә планлаштырабыҙ, ә артабан был презентация менән Украинала, атап әйткәндә Киевта сығыш яһауыбыҙ ихтимал.
Әзербайжанға килгәндә, был ил менән дә иҡтисади бәйләнештәрҙе үҫтерәбеҙ, тип билдәләне Рөстәм Хәмитов.
— Беренсенән, беҙ республиканың төрлө тармаҡтарында эшләүсе Әзербайжан халҡына ярҙам итәбеҙ, — тип билдәләне республика башлығы. - Был элекке тарихи бәйләнештәр – алыҫ совет йылдарында Әзербайжан Башҡортостандың нефть ятҡылыҡтарын үҙләштерергә ярҙам иткән. Беҙҙә Әзербайжандан күп кенә ҙур белгестәр эшләгән. Баку юғары уҡыу йортон тамамлаусылар әле булһа беҙҙең нефть эшкәртеү заводтарында эшләй.
— Молдова Республикаһы менән рәсми мөнәсәбәттәрҙе әҙерәк кимәлдә үҫтергәнбеҙҙер. Был етешһеҙлектәрҙе бөтөрөргә теләр инек. Бер-беребеҙгә продукция ебәреүҙе тәьмин итергә беҙ һәр ваҡыт әҙер, беҙҙең белгестәр ҙә Молдова Республикаһында эшләп ҡарарға теләй. Технологиялар, белем менән алмашыуҙы күҙ уңында тотам. Беҙ ҙә Молдова Республикаһын төҙөлөш технологияларын яҡшы белгән ил булараҡ беләбеҙ, беҙҙең өсөн был ҡыҙыҡлы, — тине Рөстәм Хәмитов.
— Үҙ илдәрегеҙҙең вәкиле булараҡ, киләһе һүҙҙәремде рәсми рәүештә еткерә алаһығыҙ: беҙ үҙ-ара мөнәсәбәттәрҙе үҫтереү яҡлы, һәр төрлө хеҙмәттәшлек тә беҙҙә ҡыҙыҡһыныу уята. Беҙ күпселек йәһәттән бер-беребеҙҙең ярҙамыбыҙға мохтаж, шуға күрә был мөнәсәбәттәр беҙҙең өсөн бик мөһим, кәрәкле һәм файҙалы, — тип билдәләне Рөстәм Хәмитов.
Яҡын сит ил журналистары тарафынан Башҡортостан Президентына бирелгән күпселек һорауҙар, үҙ сиратында, БДБ илдәре менән бәйләнештәр булдырыуға һәм уларҙы нығытыуға ҡағылышлы ине. Иҡтисади ғына түгел, мәҙәниәт өлкәһендә лә. Бынан тыш, Рәсәй менән БДБ араһында берҙәм иҡтисади киңлек булдырыу процесына, республикала башҡа халыҡ телдәрен, мәҙәниәтен һаҡлап ҡалыуға бәйле һорауҙар бирелде. Журналистарға Рөстәм Хәмитовтың халыҡтар араһындағы конфессия-ара татыулыҡты һәм дуҫлыҡты һаҡлап ҡалыуға ҡағылышлы яуаптарын ишетеү ҡыҙыҡлы булды.
— Өфөгә килермен тип бер ҙә уйламаған инем, бында күргәндәремә хайран ҡалдым. Матур тәбиғәт, күркәм ҡаланан тыш, һеҙҙә производство ла үҫешкән. Беҙ булған предприятиелар араһынан «Яҡтыкүл» шифаханаһын, беҙҙә билдәле булған «Аллоплант» бөтә Рәсәй күҙ һәм пластик хирургия үҙәген, Өфө моторҙар эшләү производство берекмәһен айырыуса билдәләр инем. Рөстәм Хәмитовтың беҙгә Бакуға килеүен ҙур түҙемһеҙлек менән көтөп ҡалабыҙ. Беҙҙең дә күрһәтерлек уңышлыҡтарыбыҙ бар. Башҡортостан менән Әзербайжан араһында артабанғы хеҙмәттәшлек итеү йүнәлештәрен тикшерәсәкбеҙ, — тине «Башинформ» агентлығына Әзербайжан дәүләт телеграф агентлығының иҡтисади секторы начальнигы Айгөл Алиева.


text:
Өфөлә һайлауҙар тарихы буйынса күргәҙмә эшләй
Алтынсы саҡырылыш Дәүләт Думаһына депутаттар һайлауҙы әҙерләү һәм үткәреү сиктәрендә ойошторолған «Һайлауҙар тарихы – ил тарихы» күргәҙмәһе Өфөлә Әхмәтзәки Вәлиди исемендәге Милли китапханала эшләй. Был хаҡта «Башинформ» агентлығына Башҡортостан Республикаһы Үҙәк һайлау комиссияһының матбуғат хеҙмәтенән хәбәр иттеләр.
— Күргәҙмәлә Өфө мәктәптәре уҡыусылары һәм республикаһы Президенты ҡарамағындағы Башҡортостан дәүләт хеҙмәте һәм идара академияһында белем алыусылар булды. Теләгән һәр кем өсөн экскурсиялар ойошторабыҙ, — тине китапхана бүлеге мөдире Сажиҙә Бишева.
Дәүләт Думаһына депутаттар һайлау тамамланыу айҡанлы күргәҙмә яңы экспонаттар менән тулыландырыласаҡ.
Иҫегеҙгә төшөрәбеҙ, күргәҙмә 12 декабргә тиклем эшләйәсәк.


text:
Төбәктә композитор Рәис Ханнановтың йырҙарын иң яҡшы башҡарыусылар билдәләндеФото: Ынйы Шафиҡова
Төбәктә композитор Рәис Ханнановтың йырҙарын иң яҡшы башҡарыусылар билдәләнде
Төбәктә композитор Рәис Ханнановтың йырҙарын иң яҡшы башҡарыусылар билдәләндеФото: Ынйы Шафиҡова
ӨФӨ, 2016 йыл, 3 март. /«Башинформ» мәғлүмәт агентлығы, Әлим Фәйезов/.
Башҡортостанда композитор Рәис Ханнановтың йырҙарын иң яҡшы башҡарыусылар билдәләнде. Фестиваль-конкурс танылған композиторҙың тыуған яғында, Йәрмәкәй районы үҙәге Йәрмәкәй ауылында уҙҙы. Сара уның 60 йәшенә арналды.
Фестивалде район Мәҙәниәт йортоноң «Йәрмәкәй» халыҡ фольклор-эстрада ансамбле асты. Рәис Ханнанов ошо сараны ойошторғандары өсөн тамашасыларға, ойоштороусыларға һәм район хакимиәтенә рәхмәт белдерҙе.
«Заһир Исмәғилев, Петр Чайковский, Бах, Бетховен, Моцарт — ысын мәғәнәһендә композиторҙар. Әммә таңғы биштә йәки алтыла күңелең моңға тулып уянһаң, ул һиңә тынғы бирмәй, тышҡа урғыла. Тулҡынланып көйгә шиғыр эҙләйһең, һәм шул рәүешле йыр тыуа. Бөгөн ижад багажымда дүрт йөҙҙән ашыу йыр бар, шуларҙың ике йөҙөн татар-башҡорт эстрадаһы йондоҙҙары яратып башҡара. Улар радио һәм телевидение аша йыш яңғырай, шул ваҡытта үҙеңдең композитор икәнлегеңде аңлайһың», — тине Рәис Ханнанов.
Бәйгелә яңғыҙ һәм күмәк башҡарыусылар ҡатнашты. Фестивалдә «Уфтанма», «Килә яуа бер болот» һәм «Тыңласы, һандуғас» йырҙарының популяр булыуы асыҡланды. Рәис Ханнановтың ижадын күптәр үҙ итә. Конкурс барышында йәш йырсылар ҙа, өлкән йәштәгеләр ҙы сығыш яһаны.
Гран-приға Бәләбәй ҡалаһынан Хәмит Дәүләтхузин лайыҡ булды, тип хәбәр итте Йәрмәкәй районы хакимиәтенең мәғлүмәт-аналитика бүлеге мөдире Ынйы Шафиҡова.
Белешмә. Рәис Ямалетдин улы Ханнанов 1956 йылдың 6 мартында Йәрмәкәй районының Яңы Шах ауылында донъяға килгән. Стәрлетамаҡ мәҙәниәт техникумын, Силәбе дәүләт мәҙәниәт институтын тамамлаған. Хеҙмәт юлын 1977 йылда Йәрмәкәй район Советы башҡарма комитетының мәҙәниәт бүлегендә автоклуб мөдире булып башлай. Һуңынан район Мәҙәниәт йорто директоры, район Советы башҡарма комитетының мәҙәниәт бүлеге мөдире, район хакимиәтенең мәҙәниәт, спорт һәм йәштәр сәйәсәте етәксеһе булып эшләй. 80-90-сы йылдар уртаһында «Йәрмәкәй шишмәләре», «Уфтанма», «Килә яуа бер болот», «Каторжан юлы», «Оҙаҡ торҙо, атым сапманы», «Пар сыйырсыҡ» йырҙары Рәис Ханнановҡа ҙур танылыу килтерә. Бөгөнгө көндә Ришат Төхвәтуллин башҡарыуындағы «Тыңласы, һандуғас» йыры бик популяр. 2014 йылда ошо йыр «Башҡорт йыры» телевизион хит-парадында еңеүсе булды.
Композитор байтаҡ йыр йыйынтыҡтарын баҫтырған, аудиокассета, компакт-диск сығарған. Рәис Ханнанов — I, II, III Бөтә Союз халыҡ ижады фестивалдәре лауреаты. Ул Рәсәй Мәҙәниәт министрлығының «Художестволы үҙешмәкәр ижадта ҡаҙаныштары өсөн» (1987) билдәһе менән бүләкләнгән, Башҡортостандың атҡаҙанған мәҙәниәт хеҙмәткәре.


text:
Төбәктә «Мыстар» байрамында популяр йәш башҡарыусылар сығыш яһай
ӨФӨ, 2016 йыл, 17 август. /«Башинформ» мәғлүмәт агентлығы, Ләйлә Аралбаева/.
26 августа Баймаҡта «Мыстар» республика ҡымыҙ байрамы уҙғарыла. Сара ҡала паркында ойошторола. Байрамды ойоштороу комитеты хәбәр итеүенсә, ҡунаҡтарҙы иң яҡшы йәш музыканттарҙың сығышы, күңелле конкурстар, ҡиммәтле бүләктәр һәм ҡымыҙ көтә.
Байрамда популяр башҡарыусылар: «Арғымаҡ» этно-рок төркөмө, йырсы Екатерина Ямщикова, мультиинструменталист Zainetdin ҡатнашырға теләк белдергән.
2012 йылда «Мыстар» байрамы «Арғымаҡ» этно-рок төркөмө һәм «Маҡсат» йәштәр йәмәғәт ойошмаһы башланғысы буйынса үткәрелгәйне. «Мыстар» башҡорт теленән тәржемә иткәндә «мал тиреһенән тегелгән ҡымыҙ һауыты» тигәнде аңлата.
Тулыраҡ мәғлүмәт — «Бәйләнештә» сайтындағы төркөмдә.


text:
Башҡортостанда ҡулланыусылар хаҡтары индексы августа 99,8 процент тәшкил итте
Республикала тауар һәм хеҙмәттәргә ҡулланыусылар хаҡтары индексы августа 99,8 процент тәшкил иткән, тип хәбәр итә Башҡортостанстат. Йыл башынан алып – 104,5 процент.
Статистиктар дефляцияны емеш-йәшелсә продукцияһына хаҡтарҙың ваҡытлыса (17,8 процентҡа) түбәнәйеүе менән аңлата.
Аҙыҡ-түлеккә хаҡтар индексы ай йомғаҡтары буйынса – 98,4 процент, аҙыҡ-түлеккә ҡарамаған тауарҙарға — 100,4 процент, хеҙмәттәргә 101 процент кимәлендә билдәләнгән. Йыл башынан алып индекстар – шул тәртиптә 104,4; 102,1 һәм 108,5 процент.
Рәсәй буйынса тауар һәм хеҙмәттәргә ҡулланыусылар хаҡтары дөйөм алғанда бер ай эсендә — 0,1 процентҡа, йыл башынан алып 4,5 процентҡа артҡан.


text:
Өфө 2012 йыл өсөн Рәсәй ҡалаларының экологик рейтингында тәүге унау иҫәбенә инә
Өфө 2012 йыл өсөн Рәсәй ҡалаларының экологик рейтингында туғыҙынсы урынды биләй. Рейтингты РФ Тәбиғәт ресурстары һәм экология министрлығы төҙөгән.
Тәүге бишәү иҫәбенә Курск, Мәскәү, Калуга, Саранск, Ижевск ҡалалары инә. Рейтинг Рәсәйҙең 85 ҡалаһы буйынса иҫәпләнгән. Ҡалаларға түбәндәге ете күрһәткес буйынса баһа бирелгән: һауа мөхите, һыуҙы файҙаланыу һәм уның сифаты, ҡалдыҡтар менән идара итеү, территорияларҙы файҙаланыу, транспорт, энергия ҡулланыу, тирә-яҡ мөхиткә йоғонто яһауға идара итеү.
Дүшәмбе, 9 сентябрҙә, үткән брифингта Башҡортостан Президенты Рөстәм Хәмитов билдәләүенсә, туғыҙынсы урын Өфө өсөн сик түгел. Призерҙар иҫәбенә эләгергә тырышырға кәрәк, тип иҫәпләй республика етәксеһе.


text:
Фото:
«Науруз гүзәле - 2013» конкурсында еңеүсе Дүртөйлө районында йәшәй
Фото:
Башҡортостандың татар һылыуҡайҙары араһында үткәрелгән конкурста еңеүсе тип Дүртөйлө районынан 19 йәшлек Рима Ямалетдинова табылды. Ул «Науруз гүзәле-2013» матурлыҡ конкурсының Гран-Прийына лайыҡ булды.
Өфөнөң «Нур» татар театрында үткән финалда 14 ҡыҙ ҡатнашты. Һылыуҙар араһынан иң-иңен һайлап алыу еңелдән булманы, тип билдәләне жюри ағзалары. Барлыҡ һылыуҡайҙар матур итеп татар телендә һөйләште, бейеүгә, йырға оҫталыҡтарын күрһәтте. Уларҙың һәр береһе юғары наградаға лайыҡ ине. Һөҙөмтәлә беренсе һәм икенсе урындарға Ҡыйғы районы вәкилдәре – Динара Фазлыева һәм Гүзәл Камалетдинова лайыҡ булды. Өсөнсө урынды Дүртөйлө районынан Гөлшат Кашапова яуланы.
SMS-тауыш биреү йомғаҡтары буйынса «Дуҫлыҡ гүзәле» номинацияһында Әлфинә Гәрәева еңеп сыҡты, «Халыҡ гүзәле» тип Сөмбөл Тәхәүетдинова танылды, Динара Фазлыеваға «Аҙна һылыуы» исеме бирелде.
Бындай бәйге республикала һуңғы тапҡыр 2006 йылда үткәрелде һәм бына ете йылдан һуң был матур йола ҡабаттан тергеҙелде.
Башҡортостан юлдаш телевидениеһы тамашасылары конкурстың видеоверсияһын 23 мартта 22.30 сәғәттә ҡарай аласаҡ.


text:
Башҡортостан сатрашсылары ир-егеттәр араһында Европа чемпионатында ҡатнаша
Хорватияның Риека ҡалаһында ир-егеттәр араһында 11-се шәхси Европа чемпионаты үтә. Турнирҙа Башҡортостандан халыҡ-ара гроссмейстер Денис Хисмәтуллин һәм ошо көндәрҙә был исемде алырға тейешле халыҡ-ара мастер Евгений Калегин ҡатнаша.
Өс турҙа Денис Хисмәтуллин ике ярым мәрәй йыя алды (бер тапҡыр уйынсыларҙың береһе лә еңмәне һәм ике еңеү). Киләһе турҙа уны Чехиянан халыҡ-ара гроссмейстер менән осрашыу көтә. Евгений Калегинда ла әлегә ике мәрәй (бер еңелеү һәм ике еңеү), дүртенсе турҙа ул Швецияның халыҡ-ара гроссмейстерына ҡаршы торасаҡ.
Турнир швейцар системаһы буйынса 11 турҙа үтә. Чемпион титулдары ғына түгел, Донъя кубогында урындар ҙа уйнатыла. Чемпионат 19 мартта тамамлана.


text:
Федераль йыһан агентлығы Башҡортостанда Йыһан хеҙмәттәре үҙәген аса
9 апрелдә Федераль йыһан агентлығы (Роскосмос) Башҡорт дәүләт университеты нигеҙендә төбәк Йыһан хеҙмәттәре үҙәген асасаҡ. Пермь крайынан, Татарстандан, Һамар, Киров һәм Түбәнге Новгород өлкәләренән ҡала, Башҡортостан илдәге бындай үҙәк ойоштороласаҡ алтынсы төбәк буласаҡ.
Республика етәкселегенән тыш, төбәк өсөн бындай әһәмиәтле проектты асыуға Федераль йыһан агентлығының тулы хоҡуҡлы вәкиле Вячеслав Безбородов, шулай уҡ Мәскәү геодезия һәм картография университеты, Башҡорт дәүләт университеты һәм Өфө дәүләт авиация техник университеты вәкилдәре саҡырыласаҡ.
— Быйыл февралдә беҙҙә, Башҡорт дәүләт университетында, Йыһан хеҙмәттәре үҙәге асылды. Хәҙер иһә Федераль йыһан агентлығының төбәк үҙәгенең рәсми презентацияһы үтәсәк, Роскосмос 9 апрелдә инновация-белем биреү йүнәлешендәге программаларын БашДУ-ға бушлай тапшырасаҡ. Роскосмос менән БашДУ араһында программа продукттарын тапшырыу тураһындағы килешеүгә ҡул ҡуйылған да инде, — тип хәбәр итте «Башинформ» агентлығына Йыһан хеҙмәттәре үҙәге директоры, техник фәндәр кандидаты, БашДУ-ның география факультеты доценты Шәйхел-Ислам Ҡотошев.
Проекттың әһәмиәте ҙур, сөнки йыһан үҙәге менән күрһәтелгән хеҙмәттәр спектры ярайһы киң. Улар араһында, ватан һәм сит ил ҡорамалдарын файҙаланып, Ерҙе зонд ярҙамында дистанцион тикшереү һөҙөмтәһендә йыһандан алынған мәғлүмәтте ҡабул итеү, теркәү, эшкәртеү, архивация, шулай уҡ уны таратыу кеүек хеҙмәттәр бар.
Йыһан хеҙмәттәре үҙәгендә электрон хөкүмәт индерергә планлаштырыуҙары ла мөһим. Икенсе төрлө әйткәндә, Башҡортостан террриторияһында барған ваҡиғалар, мәҫәлән, һыу ташыуы, янғындар, юлдарҙағы ғәҙәттән тыш хәлдәр булһынмы ул – былар барыһы ла йыһан аша реаль ваҡыт режимында шунда уҡ республика Президентына тапшырыласаҡ.
Бөгөн йыһан эшмәкәрлеге һөҙөмтәләре күп өлкәләрҙәге мәсьәләләрҙе хәл иткәндә әүҙем ҡулланыла ала, тип иҫәпләй Шәйхел-Ислам Ҡотошев. Былар -торлаҡ-коммуналь комплексының, ауыл, һыу һәм юл хужалығының эшмәкәрлеген тәьмин итеү, шулай уҡ ер ресурстарын нисек файҙаланыуҙарын, айырыуса һаҡланған тәбиғәт биләмәләрендәге эштәр торошон контролдә тотоу.


text:
Профсоюздар балаларға 300 меңдән ашыу бүләк әҙерләне
Республика профсоюз ойошмалары үҙ ағзаларының балалары өсөн Яңы йылға 300 меңдән ашыу бүләк әҙерләне. Бынан тыш, БР Профсоюздар федерацияһы матбуғат хеҙмәтенән хәбәр итеүҙәренсә, балалар һәм үҫмерҙәр өсөн ҡышҡы каникулдар ваҡытында Яңы йыл утренниктары, шыршы эргәһендә театрлаштырылған тамашалар, өлкән класс уҡыусылары, эшсе һәм студент йәштәр өсөн ял кисәләре ойоштороласаҡ. Мәҫәлән, БР Профсоюздар федерацияһы тарафынан ғына 29 декабрҙә Башҡорт дәүләт опера һәм балет театрында ике балалар утреннигы үткәреләсәк. 1000-дән ашыу бала бында тәмле бүләктәр аласаҡ һәм “Том Сойер” спектакль-балетын ҡараясаҡ. Дөйөм алғанда, республика профсоюз ойошмалары 10 мең самаһы балаға Яңы йыл тамашалары үткәрәсәк.


text:
20 ғинуарҙа БДУ-ның Бөрө филиалы бинаһында Бөтә донъя башҡорттары ҡоролтайының Бөрө район-ара йәмәғәт ойошмаһы ултырышы үтте. 48 делегеттан 42-һе ҡатнашты унда.
Ултырыш барышында ойошманың үткән йылда башҡарылған һәм быйылғы йылға планлаштырылған эштәре ҡаралды. Башҡорт дәүләт университетының Бөрө филиалының педагогика факультеты деканы, Бөрө муниципаль район башҡорттары ҡоролтайының башҡарма комитеты рәйесе Винер Усманов, Бөрө районы Үрге Ыласынтай ауыл биләмәһенең хакимиәт башлығы Фидират Гәрәев, шәхси эшҡыуар Рәйес Дауытов, БДУ-ның Бөрө филиалы доценттары Рияз Мәсәлимов, Артур Фәтҡуллин, Ғәлиә Ғәниева, Гөлнур Ҡасҡыновалар, шулай уҡ мәктәп уҡытыусылары сығыш яһаны. Бөрө ҡалаһында башҡорт гимназияһы асып булмаһа ла, мәктәптәргә, балалар баҡсаларына башҡорт теле дәресен ҡайтарыу, автовокзалда иғландарҙы башҡорт телендә лә әйтеү, күренекле дәүләт һәм партия эшмәкәре, Социалистик Хеҙмәт Геройы Зыя Нуриев музейын асыу кеүек мәсьәләләр ҡаралды.
Просмотров (13)


text:
Мәскәүҙә Башҡортостан Республикаһы көнө үттеФото: Андрей Старостин
Мәскәүҙә Башҡортостан Республикаһы көнө үтте
Мәскәүҙә Башҡортостан Республикаһы көнө үттеФото: Андрей Старостин
Башҡортостан Бөтә Рәсәй күргәҙмә үҙәгендә 12 октябрҙә Республика көнөн билдәләне. Байрам «Мәскәү — беҙҙең уртаҡ йортобоҙ» Мәскәү төбәк-ара фестивале сиктәрендә үтте, уның барышында 2013 йыл башынан алып илдең төрлө төбәктәренән яҡташтар ойошмалары баш ҡалала үҙ төбәктәрен күрһәтте.
Республика яҡташтар ойошмаһы Мәскәүҙә был байрамды тәүге тапҡыр шулай киң итеп үткәрҙе. Рәсәй күргәҙмә үҙәгенең тотош бер павильонында иртәнән кискә тиклем башҡорт программаһы ғына яңғырап торҙо.
Байрам ҡунаҡтарын күргәҙмә үҙәге ҡапҡаһы алдында уҡ милли кейемдәге волонтерҙар ҡаршы алды, ә бушлай автобус теләүселәрҙең барыһын да программа үткәрелгән урынға алып барҙы.
Байрамды Төбәк-ара хеҙмәттәшлек, милли сәйәсәт һәм Мәскәүҙең төбәк ойошмалары менән бәйләнештәр департаменты етәксеһе урынбаҫары Вадим Корниенко һәм РФ Президенты ҡарамағындағы БР-ҙың Тулы хоҡуҡлы вәкиле, Башҡортостан Хөкүмәте премьер-министры урынбаҫары Артур Шәйнуров рәсми асты.
Көн «Башкортостан» киностудияһында башҡорт телендә төшөрөлгән тулы метражлы таҫмалар һәм мультфильмдар киносеансы менән асылды, улар бушлай күрһәтелде.
Байрамға килеүселәр иғтибарына шулай уҡ республиканың һәм уның баш ҡалаһы – Өфөнөң видеопрезентацияһы, сәнғәт оҫталарының, атап әйткәндә, «Каруанһарай» фольклор төркөмөнөң һәм популяр композитор Рим Хәсәновтың гала-концерты, фотокүргәҙмә, башҡорт сувенирҙары, китаптары, бал йәрминкәһе, «Ритайым» программаһы тәҡдим ителде, теләүселәр милли аш-һыуҙан ауыҙ итте. Мәскәү һәм Санкт-Петербургтағы Башҡортостан студенттары һәм аспиранттары ассоциацияһы йәштәр дискотекаһы һәм башҡорт телендә КВН командаһы сығыштары үткәрҙе.
Тарих битенә лә ваҡыт табылды. Баҡһаң, быйыл ҡасандыр Башҡортостандан Мәскәүгә үҙ ирке менән метрополитендың беренсе сиратын төҙөүгә килгән биш мең кешенең хеҙмәт батырлығына 80 йыл тула икән. Был 1933 йылда удар комсомол төҙөлөшөнә илебеҙ төбәктәренән килгән йәштәр отрядтарының иң ҙуры була – метро төҙөүселәрҙең һәр 15-сеһе беҙҙең республиканан килеүсе була.
Яҡташтар ойошмаһы ағзалары, уларҙың Мәскәүҙәге хеҙмәт батырлығы тураһындағы иҫтәлекте метрополитен станцияларының береһенә «Башҡорт» исеме биреү йәки метрополитендың берәй бинаһында Башҡортостандан метро төҙөүселәргә таҡтаташ асыу юлы менән мәңгеләштерергә кәрәк, тигән инициатива менән сығыш яһаны.


text:
Өфөлә Мәҙәниәт йылын тантаналы ябыуҙа конкурс еңеүселәрен һәм грант алыусыларҙы бүләкләйәсәктәр
ӨФӨ, 2014 йыл, 5 декабрь. /«Башинформ» мәғлүмәт агентлығы, Ләйлә Аралбаева/.
Йома, 5 декабрҙә, Башҡортостан Республикаһында Мәҙәниәт йылын тантаналы ябыу саралар циклы уҙасаҡ. Алдан «Башинформ» мәғлүмәт агентлығы был датаға арналып «Башкортостан» дәүләт концерт залының (элекке «Нефтсе» мәҙәниәт һарайы) асыласағын хәбәр иткәйне.
БР Мәҙәниәт министрлығында хәбәр итеүҙәренсә, байрам программаһы иртә менән башлана. 11-ҙә Башҡортостан Республикаһында Мәҙәниәт йылына арналған күргәҙмә үҙ эшен башлай, инеү ирекле.
Төшкө икелә Дәүләт концерт залында Башҡортостан Президенты грантына конкурста еңеүселәргә дипломдар, «Иң яҡшы моделле Мәҙәниәт йорто» сертификаттарын тапшырыу, «Башҡортостандың мәҙәни баш ҡалаһы» республиканың муниципаль берәмектәре араһында Республика мәҙәни саралар марафоны, «КЛУБ*ОК» республика конкурсы еңеүселәрен бүләкләү, «Turkvision» халыҡ-ара конкурсында өсөнсө урын яулаусы «ZAMAN» этно-фольклор төркөмөн наградлау уҙасаҡ.
Башҡортостанда Мәҙәниәт йылын рәсми рәүештә ябыуға арналған, республиканың сәнғәт оҫталары һәм Йәштәр симфоник оркестры ҡатнашлығында, гала-концерт киске дүрттә башлана.
Сараға республика етәкселеге вәкилдәре, хакимиәттәр башлыҡтары, мәҙәниәт бүлектәре начальниктары, дәүләт мәҙәниәт учреждениелары етәкселәре, мәҙәниәт һәм сәнғәт ветерандары, эшмәкәрҙәре, йәмәғәт берләшмәләре һәм ижади союздар вәкилдәре, иң яҡшы мәҙәниәт хеҙмәткәрҙәре, бүләкләнеүселәр саҡырылған.
Исемле йылды ябыуға шулай уҡ Өфө художество галереяһында БР Рәссамдар союзының 80 йыллығына арналған «Башҡортостан Республикаһының һынлы сәнғәте» республика күргәҙмәһе һәм «Урал» галереяһында «Боронғо ҡала серҙәре» фотолар һәм артефакттар күргәҙмәһе арналған.
«Башкортостан» дәүләт концерт залы бинаһындағы видеотамашаны өфөләр киске сәғәт алтыла ҡарай ала.


text:
Рөстәм Хәмитов Дуҫлыҡ монументына сәскәләр һалды
Республика көнөн билдәләү сиктәрендә 9 октябрҙә Өфөлә Башҡортостан Президенты Рөстәм Хәмитов, БР Дәүләт Йыйылышы – Ҡоролтай рәйесе Константин Толкачев, республика Хөкүмәте Премьер-министры Азамат Илембәтов Дуҫлыҡ монументына сәскәләр һалды.
Тантаналы сарала Башҡортостандың дәүләт власы органдары етәкселәре, Өфө хакимиәте башлығы Ирек Ялалов һәм башҡа рәсми кешеләр ҡатнашты.
Дуҫлыҡ монументы Башҡортостандың Рәсәйгә үҙ ирке менән ҡушылыуына 400 йыл тулыуға ҡарата төҙөлгән. Өфөлә Республика көнөн билдәләүҙе был һәйкәлгә сәскәләр һалыуҙан башлау матур йолаға әүерелгән.


text:
Өфөлә «Зауэр-фест» халыҡ-ара орган фестивале уҙғарыла
ӨФӨ, 2015 йыл, 21 октябрь. /«Башинформ» мәғлүмәт агентлығы, Ләйлә Аралбаева/.
1 ноябрҙән 1 декабргә тиклем Өфө донъяның органда уйнау үҙәктәренең береһенә әүереләсәк. Башҡорт дәүләт филармонияһында тәүге тапҡыр «Зауэр-фест» халыҡ-ара орган фестивале ойошторола. Тыңлаусыларҙы биш башҡарыусы ҡатнашлығында биш кисә һәм биш эксклюзив программа көтә.
Фестивалдең художество етәксеһе — Башҡортостандың атҡаҙанған артисткаһы, орган сәнғәте халыҡ-ара фестивале лауреаты Эльвира Хәйретдинова. 1 ноябрҙә «Зауэр-фест» уның сығышы менән асыла. Программала төрлө дәүерҙәге, стилдәге көйҙәр, Бах, Вивальди, Фрескобальдиҙың, шулай уҡ замандашыбыҙ Микаэл Таривердиевтың әҫәрҙәре яңғыраясаҡ.
7 ноябрҙә Өфөгә Мәскәүҙән Олеся Кравченко килә. Ул Букстехуде, Фрескобальди, Вивальди, Бах һәм Моцарттың әҫәрҙәрен башҡара.
17 ноябрҙә баш ҡала Абхазия ҡунаҡтарын — органсы Лука Гаделияны һәм сопрано Кристина Эшбаны ҡабул итә. «Барокконан бөгөнгө көнгә тиклем» тип исемләнгән программала Бах, Гендель, Лист, Мессиандың музыкаһы яңғыраясаҡ. 21 ноябрҙә Германия музыканты Даниэль Байльшмидт «Йәш Бах» тигән эксклюзив программа тәҡдим итә.
Фестиваль Даниил Дворцовтың (Санкт-Петербург) сығышы менән тамамлана. 1 декабрҙә ул Пахельбель, Клерамбо, Бах, Скарлатти, Гайдн, Шопен, Франк, Дебюсси, Мессиан, Слонимскийҙың әҫәрҙәрен уйнай.
1986 йылда филармонияның бәләкәй залында «Sauer» фирмаһы оҫталары эшләгән орган ҡуйыла. Фестивалдең исеме лә шунан алынған. Учреждениеның матбуғат хеҙмәтендә хәбәр итеүҙәренсә, 2016 йылда Өфөлә «төпләнгән» уйын ҡоралдары короленең 30 йыллығы тантаналы билдәләнәсәк.


text:
ШОС илдәренең Ҡытайҙағы презентация майҙансығында Башҡортостандың иҡтисади ҡеүәте күрһәтелдеФото: ШОС офис-төркөмө
ШОС илдәренең Ҡытайҙағы презентация майҙансығында Башҡортостандың иҡтисади ҡеүәте күрһәтелде
ШОС илдәренең Ҡытайҙағы презентация майҙансығында Башҡортостандың иҡтисади ҡеүәте күрһәтелдеФото: ШОС офис-төркөмө
ӨФӨ, 2015 йыл, 28 сентябрь. /«Башинформ» мәғлүмәт агентлығы, Әлим Фәйезов/.
ШОС илдәренең Ҡытайҙағы презентация майҙансығында Башҡортостандың иҡтисади ҡеүәте күрһәтелде. Алтынсы Евразия иҡтисади форумы сиктәрендә Шэньси провинцияһының Сиань ҡалаһында үткән ШОС илдәре тауарҙары күргәҙмәһе Шанхай хеҙмәттәшлек ойошмаһы ағзалары булған 15 илде, диалог буйынса партнерҙарҙы һәм күҙәтеүселәрҙе берләштерҙе. Сарала Ебәк юлы фондын, Азия инфраструктура инвестициялары банкын булдырыуҙы иҫәпкә алып, сауҙа-иҡтисади үҙ-ара эш итеүҙең перспективалы йүнәлештәре тикшерелде. Күргәҙмәлә Рәсәй предприятиеларының яңы технологиялар өлкәһендәге ҡаҙаныштары күрһәтелде.
«Өфө-2015» ШОС БРИКС офис-төркөмөнөң матбуғат хеҙмәтендә хәбәр итеүҙәренсә, Башҡортостан экспозицияһын өс меңдән ашыу кеше ҡараған. Ҡытай Халыҡ Республикаһы дәүләт советы ағзаһы Вань Юн, Шэньси Ху Хэпин провинцияһының партия комитеты секретары урынбаҫары, Сиань ҡалаһы мэры Дун Цзюнь, ШОС-тың генераль секретары Дмитрий Мезенцев, ШОС илдәре делегациялары етәкселәре республика стендының абруйлы ҡунаҡтары булды.
Рәсәй Сәнәғәт һәм сауҙа министрлығы, Шанхай хеҙмәттәшлек ойошмаһы секретариаты тәҡдиме буйынса ШОС ағзалары илдәренең күп яҡлы сауҙа-иҡтисади хеҙмәттәшлеген үҫтереү мәсьәләләренә арналған Стратегик Рәсәй сессияһы уҙғарылды. Башҡортостан Хөкүмәте Премьер-министры урынбаҫары Дмитрий Шаронов республиканың иҡтисади һәм инфраструктура ҡеүәте хаҡында сығыш яһаны. Төбәктең презентацияһына аңлатма биреп, ШОС-тың генераль секретары Дмитрий Мезенцев Башҡортостандың Шанхай хеҙмәттәшлек ойошмаһы илдәре төбәктәре менән үҙ-ара эш итеүҙә ыңғай тәжрибәһен билдәләне.
«Өфө-2015» ШОС БРИКС офис-төркөмөнөң матбуғат хеҙмәтендә аңлатыуҙарынса, Башҡортостан делегацияһы финанстар һәм инвестициялар, технологиялар һәм производство, транспорт-логистик инфраструктура, энергетика, медицина һәм фармацевтика йүнәлештәре буйынса сессия эшендә ҡатнашты.


text:
Башҡортостан кинорежиссерҙары «Донъяға яҡтылыҡ» Халыҡ-ара кинофестивале лауреаттары булды
ӨФӨ, 2015 йыл, 8 июнь. /«Башинформ» мәғлүмәт агентлығы, Ләйлә Аралбаева/.
Башҡортостан кинорежиссерҙары «Донъяға яҡтылыҡ» V Халыҡ-ара йәштәр кинофестивале лауреаттары булды. Ул 6 июндә Ярославлдә тамамланды.
Республика Кинематографистар союзының матбуғат секретары Зөһрә Бураҡаева хәбәр итеүенсә, республика кинематографтары Роман Пожидаевтың «Япраҡ» («Башҡортостан» киностудияһы), Андрей Носковтың «Шәхси эш» һәм Вадим Вәлиуллиндың «Террорсы» ҡыҫҡа метражлы фильмдарын тәҡдим иткән.
«Шәхси эш» фильмы беренсе дәрәжә дипломға лайыҡ булған, шулай уҡ төп геройҙы уйнаған Мостай Кәрим исемендәге Милли йәштәр театрының рус труппаһы актеры Андрей Ганичев «Иң яҡшы ир-ат роле өсөн» дипломы менән бүләкләнгән.
«Япраҡ» фильмы өсөнсө дәрәжә диплом, шулай уҡ балалар жюрийының икенсе дәрәжә дипломы менән билдәләнгән.
Фестиваль бер юлы бер нисә ҡалала барҙы. Кинофестиваль Рыбинскиҙа асылды, артабан саралар Мышкин, Углич, Борисоглебск ҡалаларында дауам итте. Уны тантаналы ябыу сараһы иһә Ярославлдә үтте.


text:
Ҡытай баҡыр корпорацияһы Башҡортостанда тау-мәғдән сәнәғәте ҡалдыҡтарын эшкәртеүҙе яйға һалырға ниәтләнә
Кесе йома, 28 августа, Башҡортостан Республикаһының Тәбиғәттән файҙаланыу һәм экология министрлығында Ҡытай Халыҡ Республикаһының Цзянси провинцияһындағы Баҡыр корпорацияһы директоры урынбаҫары Лю Цзянхао етәкселегендәге делегация менән осрашыу уҙҙы.
Ҡытай делегацияһы сәфәренең маҡсаты – тау-мәғдән сәнәғәте ҡалдыҡтарын комплекслы файҙаланыу, баҡырҙы тәрән эшкәртеү өлкәһендә республика предприятиелары менән хеҙмәттәшлек мөмкинлектәрен тикшереү.
БР тәбиғәттән файҙаланыу һәм экология министры Илдар Һаҙыевтың әйтеүе буйынса, Урал аръяғы тау-мәғдән предприятиеларының эшмәкәрлеге – экологик яҡтан иң көсөргәнешле йүнәлештәрҙең береһе. Бөгөн республикала 1 миллиард тоннанан ашыу тау-мәғдән сәнәғәте ҡалдыҡтары йыйылған. Шул уҡ ваҡытта ул йыл һайын 30-40 миллион тонна күләмендә арта.
— Тау-мәғдән сәнәғәте ҡалдыҡтарын максималь эшкәртеү менән ҡыҙыҡһынабыҙ, — тине Илдар Һаҙыев. – Был күрһәткес туранан-тура беҙҙең һыу объекттарының сифатына тәьҫир итә. Ошо ҡалдыҡтар төрөн эшкәртеү проблемаһын уңышлы хәл иткәндә мөһим экологик мәсьәлә лә хәл ителәсәк.
— Тирә-яҡ мөхитте хәүефһеҙ итеү, йәмғиәткә файҙа килтереү – беҙҙең төп бурысыбыҙ, — тине делегация етәксеһе Лю Цзянхао.
Осрашыу һуңында яҡтар ошо тематика буйынса мәғлүмәт менән уртаҡлашырға килеште, тип хәбәр иттеләр БР Тәбиғәттән файҙаланыу һәм экология министрлығының матбуғат хеҙмәтенән.
Цзянси провинцияһының Баҡыр корпорацияһы – тау-мәғдән сеймалын эшкәртеү буйынса иң эре компанияларҙың береһе, ул донъяның 500 эре предприятиеһына инә. Уҙған йыл йомғаҡтары буйынса уның әйләнеше 32 миллиард доллар тәшкил иткән. Һуңғы ун йылда корпорацияның экологияға капитал һалыуҙары 250 мең долларға еткән.


text:
БДПУ «Йәшел мәктәп» экологик акцияһын үткәрә
Шишәмбе, 30 апрелдә, М.Аҡмулла исемендәге Башҡорт дәүләт педагогия университеты менән ойошторолған «Йәшел мәктәп» экологик проекты старт ала. Ул Тирә-яҡ мөхитте һаҡлау йылы сиктәрендә үткәрелә. Проектта ситтән тороп Баварияның мәктәп уҡыусыһы Феликс Финкбайнер ҡатнашасаҡ. Ул бөтә донъя буйлап ағас ултыртыу менән шөғөлләнгән «Plant-for-the-Planet» ойошмаһын булдырған. Акция Экологик белем көнөнә һәм Халыҡ-ара ағас ултыртыу көнөнә ҡарата үткәрелә.
Юғары уҡыу йортоноң матбуғат үҙәгенән хәбәр итеүҙәренсә, бындай идея менән БДПУ-ның йәштәр советы сығыш яһаған. Тәүге тапҡыр ул 2012 йылдың көҙөндә ойошторолған: уҡыу йорто студенттары һәм уҡытыусылары ул ваҡытта «Сәлих» мәғариф үҙәгендә ағас һәм ҡыуаҡтар ултыртҡан.
Әлеге акция БР Урман хужалығы министрлығында хуплау тапты, уның ҡармағында булған учреждениелар 30 меңгә яҡын үҫенте бирҙе.
— Проект сиктәрендә иҫтәлекле аллеялар булдырыу, ағас ултыртыу планлаштырыла. Сараларға ҡала һәм муниципаль район халҡын, һуғыш ветерандарын, атҡаҙанған уҡытыусыларҙы, мәктәп уҡыусыларын саҡырыу планлаштырыла. Акцияла ҡатнашыусыларға видео аша Феликс Финкбайнер мөрәжәғәт итәсәк, — тип хәбәр итте БДПУ-ның матбуғат үҙәге етәксеһе Ольга Печаткина. — «Йәшел мәктәп» проектын башлап ебәреү урыны итеп Өфөнөң Фатима Мостафина исемендәге 20-се ҡала гимназияһы һайланған.


text:
22 июнгә ҡарай төндә Өфөлә «Хәтер шәме» акцияһы үтә
Өфөнөң Еңеү паркында Бөйөк Ватан һуғышы башланыуға 72 йыл тулыуға арналған «Хәтер шәме» акцияһы ойоштороласаҡ. Сара 22 июнгә ҡарай төндә илдең барлыҡ төбәктәрендә үтә.
Ғәҙәттәгесә, акцияла «Берҙәм Рәсәй» партияһының төбәк бүлексәләре вәкилдәре ҡатнашасаҡ. Партияның төбәк бүлексәһе секретары, БР Дәүләт Йыйылышы рәйесе Константин Толкачев, төбәк сәйәси советы Президиумы ағзалары, «Берҙәм Рәсәйҙең Йәш Гвардияһы» активистары Мәңгелек утҡа сәскәләр һаласаҡ.
Сәскәләр һалыу тантанаһы урындағы ваҡыт менән иртәнге сәғәт алтыла башлана. Сарала ҡатнашыуға барлыҡ теләүселәр саҡырыла, тип хәбәр иттеләр «Берҙәм Рәсәй» партияһының матбуғат хеҙмәтенән.


text:
Өфөлә социаль найм буйынса торлаҡ төҙөлә башлаясаҡ
Өфөлә социаль найм буйынса торлаҡ төҙөлә башлаясаҡ. Был хаҡта Башҡортостан Президенты Рөстәм Хәмитов «Вся Уфа» телеканалында «тура бәйләнеш» барышында хәбәр итте.
Уның һүҙҙәренсә, муниципаль йәки республика бюджеттары иҫәбенә бюджет өлкәһендә эшләүсе хеҙмәткәрҙәр өсөн социаль торлаҡ төҙөләсәк. Файҙаланыуға ул бушлай тапшырыласаҡ. Кеше билдәле бер өлкәлә, мәҫәлән, мәғариф йәки һаулыҡ һаҡлау өлкәһендә, эшләгән осорҙа фатир уныҡы тип иҫәпләнәсәк.
Рөстәм Хәмитов билдәләүенсә, бындай фатир биреү тәжрибәһе Мәскәүҙә киң таралған, һәм һуңғы ваҡытта ул бөтә ил кимәленә лә сыға башланы.


text:
Мартта Мәскәүҙә Халыҡ-ара инновацион торлаҡ проекттары форумы үтәсәк
1-2 мартта Мәскәүҙә Халыҡ-ара инновацион торлаҡ проекттары форумы үткәреләсәк. Уның төп маҡсаты Рәсәй торлаҡ баҙарының конкуренцияға һәләтлелеген күтәреүгә һәм торлаҡты үҫтереү инновацион проекттарының халыҡ-ара смотрын үткәреүгә ҡайтып ҡала.
Форум программаһында пленар ултырыш, түңәрәк өҫтәлдәр үткәреү, йорт өсөн инженер ҡорамалдар, материалдар һәм инновацион технологиялар халыҡ-ара махсус күргәҙмәһен ойоштороу ҡарала.
Башҡортостан Республикаһының Төҙөлөш һәм архитектура буйынса дәүләт комитеты матбуғат хеҙмәте хәбәр итеүенсә, сарала дәүләт һәм йәмәғәт эшмәкәрҙәре, Рәсәйҙең профилле министрлыҡтар һәм ведомстволары вәкилдәре, Рәсәй Федерацияһы субъекттары һәм сит илдәр эксперттары, аналитиктары, хакимиәт етәкселәре һәм белгестәре ҡатнашасаҡ. Шулай уҡ форумда ҡатнашыуға Башҡортостандың торлаҡ-коммуналь хужалыҡ өлкәһе һәм төҙөлөш тармағы предприятиелары һәм ойошмалары вәкилдәре саҡырыла.


text:
Балауыҙ
Балауыҙ — үҫемлектәр һәм хайуандар донъяһында киң таралған юғары майлы кислоталарҙан һәм иң юғары молекулалы спирттарҙан торған ҡатмарлы эфир.
Бал ҡорто балауыҙы[үҙгәртергә | вики-тексты үҙгәртергә]
Эшсе ҡорттарҙың ҡорһаҡ аҫтында урынлашҡан балауыҙ биҙҙәре бүлеп сығарған матдә; ул 200-ҙән ашыу төрлө матдәләрҙән һәм берләшмәнән тора.
Кәрәҙ[үҙгәртергә | вики-тексты үҙгәртергә]
Балауыҙ табағы. Балауыҙ заводтарында йәки оҫтаханаларында күҙәнәкләп эшләнгән яһалма кәрәҙ.
Әҙәбиәт[үҙгәртергә | вики-тексты үҙгәртергә]
Г. Д. Зәйнуллина. Умартасылыҡ һүҙлеге. Өфө-2001 йыл. 155 бит


text:
Бер айҙа Өфөләге беренсел торлаҡ 5 процентҡа арзанайған
Өфөлә яңы төҙөлөүсе торлаҡҡа уртаса хаҡ квадрат метрына 40,98 мең һум тәшкил итә. Бер айҙа ул биш процентҡа кәмегән.
Ҡалалағы күсемһеҙ милек агентлыҡтарының береһенең мәғлүмәттәренә ярашлы, әлеге мәлдә дөйөм алғанда баҙарҙа 898 фатир тәҡдим ителә. Башҡортостандың баш ҡалаһында йәмғеһе 60-лаған йорт һәм торлаҡ комплексы төҙөлә. Һатыуға ҡуйылған торлаҡ фондының дөйөм майҙаны – 56173 кв. м. Был февралдәгенә ҡарағанда биш процентҡа аҙыраҡ.
Белгестәрҙең билдәләүенсә, төҙөлөп бөтөп барған йорттарҙағы фатирҙар тиҙ арала һатылып бөтә. Халыҡты уңайһыҙ планировкалы һәм беренсе ҡаттағы яңы торлаҡ артыҡ ҡыҙыҡһындырмай. Өфөлә һатылған фатирҙың уртаса хаҡы – 2,5 миллион һум, был алдағы айҙағы менән сағыштырғанда 200 меңгә кәмерәк, һәм икенсел торлаҡ баҙары (3,3 млн) менән сағыштырғанда 22 процентҡа арзаныраҡ.


text:
Республика етәксеһе Күмертауҙағы балалар майҙансыҡтарын яңынан эшләргә ҡуштыФото: Олег Яровиков
Республика етәксеһе Күмертауҙағы балалар майҙансыҡтарын яңынан эшләргә ҡушты
Республика етәксеһе Күмертауҙағы балалар майҙансыҡтарын яңынан эшләргә ҡуштыФото: Олег Яровиков
Башҡортостан Президенты бөгөнгө эш сәфәре барышында Күмертауҙа биш ҡатлы торлаҡ йорттар төҙөү барышын тикшерҙе. Ике бындай йорт ҡала үҙәгендә һүтеп алынған иҫке йорттар урынында төҙөлә. Проект буйынса биләмәне төҙөкләндереү, йәшелләндереү, балалар спорт майҙансыҡтарын булдырыу ҡаралған. Был эш бөтә ерҙә лә сифатлы башҡарылмаған. Республика башлығы төҙөүселәрҙән яңы йорттар алдында булдырылған балалар майҙансыҡтарын яңынан эшләргә ҡушты.
— Ҡара тупраҡ өҫтөндә балалар майҙансыҡтары эшләү яҡшы түгел, — тигән фекерен белдерҙе Рөстәм Хәмитов. – Газондар, ҡом, башҡа төрлө заманса түшәмдәр ҡулланырға була. Ә йорттар, дөйөм алғанда, яҡшы төҙөлгән.
Совет урамындағы ике күп ҡатлы йортҡа кешеләр күсмәгән әле. Фатир хужалары август аҙағында өй туйлаясаҡ. Фатирҙарҙың күпселеге һатылған. Һәр йортта 43 фатир бар, беренсе ҡаттарҙа офис бүлмәләре урынлашасаҡ.
Биләмәне төҙөкләндереү сиктәрендә төҙөүселәр йәшелләндереү, балалар спорт майҙаныҡтарын булдырыу, асфальт-бетон япмалы һәм йәйәүлеләр өсөн юлдар төҙөү, автомобиль ҡуйыу урындарын булдырыу менән шөғөлләнә.


text:
Өфө районында сыуаш мәҙәниәте фестивале башланды
Өфө районының Булгаков ауылында сыуаш халыҡ ижады фестивале башланды. Әле Мәҙәниәт йортонда тәүге конкурстар үткәрелә, уларҙың һөҙөмтәләре буйынса йомғаҡлау концертына иң яҡшы номерҙар һайлап алынасаҡ.
Фестивалде БР Мәҙәниәт һәм милли сәйәсәт министрлығы һәм республиканың сыуаш мәҙәниәте йәмғиәте ойошторған.
“Башинформ” агентлығына Башҡортостан сыуаштары Кәнәше башҡарма комитеты рәйесе Валерий Сидоров хәбәр итеүенсә, байрам программаһы йөкмәткеле буласаҡ.
— Ҡатнашыусыларҙы беҙ жанрҙар буйынса сикләмәнек,- тине ул.- Шуға ла фестивалдә хореография, фольклор коллективтары, яңғыҙ йырсылар ҙа сығыш яһасаҡ, ғөмүмән, халыҡ ижадының төрлө төрҙәре күрһәтеләсәк.


text:
Баш ҡалала «Иң яҡшы тегенсе» республика конкурсы башландыФото: Олег Яровиков
Баш ҡалала «Иң яҡшы тегенсе» республика конкурсы башланды
Баш ҡалала «Иң яҡшы тегенсе» республика конкурсы башландыФото: Олег Яровиков
ӨФӨ, 2015 йыл, 23 апрель. /«Башинформ» мәғлүмәт агентлығы, Гөлфиә Акулова/.
Өфө технология һәм дизайн колледжында «Һөнәри буйынса иң яҡшыһы» Бөтә Рәсәй оҫталыҡ конкурсының төбәк этабы бара.
Һөнәри ярышта «Ағиҙел», «Өфө трикотажы», «Серафимовка ҡош мамығы», «Искож», «Эш кейемдәре комбинаты», «Ишембай трикотаж әйберҙәр фабрикаһы», Өфөнөң «MadyArt» кейем фабрикаһынан 12 тегенсе ҡатнаша.
Конкурс программаһы теоретик, ғәмәли һәм өйгә бирелгән эштәрҙән тора. Ҡатнашыусыларҙың эшен Хеҙмәт һәм халыҡты социаль яҡлау министрлығы, Сәнәғәт һәм инновациялы сәйәсәт министрлығы, Башҡортостандың кейем тегеүселәр ассоциацияһы вәкилдәренән, Өфө технология һәм дизайн колледжы, ҡаланың һөнәри лицейҙары уҡытыусыларынан торған жюри баһалай.
— Ҡатнашыусылар өйҙә еңел күлдәк тегергә тейеш ине. Эштәрҙе баһалағанда, тәү сиратта, тегелгән әйберҙәрҙең сифатына иғтибар итәсәкбеҙ, — тип билдәләне конкурс эксперттарының береһе Ольга Дегтярева.
Республика конкурсының йомғаҡтары көндөң икенсе яртыһында билдәле була. Беренсе урын өсөн 50 мең һум, икенсе урынға — 30 мең, өсөнсөгә 15 мең һум аҡса бирелә.
Төбәк конкурсында еңеүсе ил кимәлендә республика исеменән сығыш яһаясаҡ.


text:
Өфөлә заманса перинаталь үҙәк төҙөүгә подрядсы билдәләнде Фото: Олег Яровиков
Өфөлә заманса перинаталь үҙәк төҙөүгә подрядсы билдәләнде
Өфөлә заманса перинаталь үҙәк төҙөүгә подрядсы билдәләнде Фото: Олег Яровиков
ӨФӨ, 2014 йыл, 24 октябрь. /«Башинформ» мәғлүмәт агентлығы, Илья Спиридонов/.
Өфөлә республика перинаталь үҙәк төҙөүгә асыҡ конкурсҡа йомғаҡ яһалды. «Интерфакс» хәбәр итеүенсә, конкурс талаптарына һәм шарттарына тап килгән, тик бер генә заявка бирелә — Өфөнөң «Дортрансстрой» яуаплылығы сикләнгән йәмғиәтенән. Контракттың башланғыс хаҡы 1 млрд 258,48 млн һумда килешеү хаҡы 1 млрд 220,73 млн һум тәшкил итәсәк.
130 койкалыҡ перинаталь үҙәк халыҡҡа тәүлек әйләнәһенә план һәм ашығыс рәүештә акушер-гинекологик, неонаталь, анестезиологик һәм реанимация ярҙамы күрһәтеүгә тәғәйенләнгән.
Һигеҙ ҡатлы (цоколь һәм техник этаждарҙы иҫәпкә алып) үҙәк 3,2 гектар майҙандағы ер участкаһында төҙөләсәк. Төҙөлөш майҙаны 4,3 мең квадрат метр тәшкил итәсәк. Үҙәк бинанан тыш, территорияла майҙансыҡ эсендәге инженер селтәрҙәре һәм ҡоролмалар, дизель электр станцияһы, кислород-газ менән тәьмин итеү станцияһы, ике трансформатор подстанцияһы, ҡаты көнкүреш ҡалдыҡтары майҙансығы, 64 машиналыҡ өс автомобиль туҡталҡаһы урынлашасаҡ.
Эштәрҙе 2016 йылдың май аҙағына тиклем тамамлау планлаштырыла.
Иҫегеҙгә төшөрәбеҙ, Башҡортостан Президенты Рөстәм Хәмитов тәҡдим иткән, Өфөлә перинаталь үҙәк төҙлөшө проекты 2013 йылдың апрелендә Рәсәй Һаулыҡ һаҡлау министры Вероника Скворцова менән осрашыуҙа тикшерелде.
— Тыуым буйынса хәлдәр яҡшы, «плюс» менән алға барабыҙ. Былтыр 59 меңдән ашыу бала тыуҙы. Был һуңғы 20 йыл эсендә иң яҡшы һөҙөмтә. 1981-1982 йылдарҙа тыуым 60 меңдән арта, ә хәҙер — 59 100. Шул йәһәттән яңы перинаталь үҙәктәр, бала тыуыу йорттары төҙөүгә ихтыяж барлыҡҡа килә, — тип билдәләне ул саҡта Рөстәм Хәмитов.
— Һис шикһеҙ, республикала перинаталь үҙәк төҙөү кәрәклегенә ярҙам итәбеҙ. Бының хаҡта мин ил Президенты Владимир Путинға белгерттем. Был тәҡдим хуплау тапты, – тип хәбәр итте Вероника Скворцова.


text:
Урал аръяғы һәм Магнитогорск эшҡыуарҙары хеҙмәттәшлек мөмкинлектәрен тикшерҙе
ӨФӨ, 2016 йыл, 25 апрель. /«Башинформ» мәғлүмәт агентлығы, Галина Бахшиева/.
Магнитогорск хакимиәтендә Урал аръяғы эшҡыуарҙарының ҡаланың бизнес берләшмәһе вәкилдәре менән осрашыуы уҙҙы.
Сара Башҡортостан Хөкүмәте менән Силәбе өлкәһе Хөкүмәте араһында сауҙа-иҡтисади, фәнни-техник, социаль һәм мәҙәни хеҙмәттәшлек тураһында төҙөлгән килешеү сиктәрендә үткәрелде.
Килешеүҙең төп маҡсаты — төбәк-ара һәм муниципаль-ара хеҙмәттәшлекте үҫтереү.
Пленар ултырышта ҡатнашыусыларҙы Магнитогорск хакимиәте башлығы Виталий Бахметьев һәм Башҡортостан Хөкүмәте Аппараты етәксеһе урынбаҫары Айҙар Батыргәрәев сәләмләне.
«Беҙ спорт майҙанында ғына ярышырға тейешбеҙ. Башҡа башланғыстарҙа партнер булырға кәрәк, — тип билдәләне Виталий Бахметьев. — Магазин кәштәләрендә Башҡортостанда етештерелгән күп кенә аҙыҡ-түлекте күрергә мөмкин. Магнитогорскиҙың сәнәғәт предприятиеларында республика халҡы эшләй. Башҡортостан эшҡыуарҙарының беҙҙең ҡала менән хеҙмәттәшлек сиктәрен тағы ла киңәйтергә ынтылыуын хуплайбыҙ. Беҙ асыҡтан-асыҡ һөйләшеүҙәргә әҙер».
Магнитогорск хакимиәтенең матбуғат хеҙмәтендә хәбәр итеүҙәренсә, тематик секциялар барышында осрашыуҙа ҡатнашыусылар сауҙа-һатып алыу эшмәкәрлеге, сәнәғәт өлкәһендәге мөһим мәсьәләләрҙе, шулай уҡ туризмды үҫтереү мөмкинлектәрен тикшерҙе.